AGINDUA, 2021eko irailaren 30ekoa, Berdintasun, Justizia eta Gizarte Politiketako sailburuarena, zeinaren bidez dirulaguntzak iragartzen baitira espetxean dauden edo baldintzapeko askatasuna duten zigortuak eta zigor askatasun-gabetzailea etenda duten zigortuak gizarteratzeko eta lan-munduan txertatzeko proiektuetarako. - Eusko Jaurlaritza - Euskadi.eus\n2. artikulua Diruz lagundutako proiektuak.\n3. artikulua Dirulaguntza jaso dezaketen gastuak eta gehienez eska daitekeen dirulaguntza-zenbatekoa.\n4. artikulua Azpikontratatzea.\n5. artikulua Dirulaguntza eskatzeko baldintzak eta baldintza horiek egiaztatzeko modua.\n7. artikulua Organo kudeatzailea.\n8. artikulua Eskabideak.\n9. artikulua Dokumentazioa.\n10. artikulua Eskabideak zuzentzea.\n12. artikulua Baloratzeko irizpideak.\n13. artikulua Zenbatekoa zehaztea.\n15. artikulua Onarpena.\n17. artikulua Ordainketa.\n18. artikulua Dirulaguntzaren justifikazioa eta justifikatzeko dokumentazioa.\n19. artikulua Dirulaguntzak emateko betekizunak ez betetzea.\n20. artikulua Dirulaguntzen bateragarritasuna.\n22. artikulua De minimis araubidea.\nEuskal Herriaren Autonomia Estatutuak 10.14 artikuluan xedatutakoaren arabera, Euskal Autonomia Erkidegoak eskumen esklusiboa du espetxeetako antolaketan, araubidean eta funtzionamenduan eta gizarteratze alorrean, arlo zibileko eta zigor- eta espetxe-arloetako legeria orokorrarekin bat etorriz. Bestalde, 12.1 artikuluak gure autonomia-erkidegoari esleitzen dio Estatuaren espetxe-legeria betearazteko eskumena.\nBerdintasun, Justizia eta Gizarte Politiketako Sailaren egitura organikoa eta funtzionala ezartzen duen urtarrilaren 19ko 12/2021 Dekretuaren 14.f) artikuluaren arabera, Justizia Zuzendaritzari dagokio «bere eskumenen esparruan, zigor- eta espetxe-legeria betearaztea, Jaurlaritzak eremu horietan dituen gainerako jarduerekin koordinatuta».\nJustizia Zuzendaritzak, eskumen horiek egikaritze aldera eta ezarritako mugen barruan, Europako Parlamentuak 1998ko abenduaren 17ko Ebazpenean jasotako gomendioei jarraitzen die (Europar Batasuneko espetxeen baldintzei buruzko ebazpena: berrantolaketa eta ordezkapen-zigorrak); izan ere, gomendio horien bidez, Europako Kontseiluaren espetxeetako arauen xedapen guztiak aplikatzeko eskatzen zaie Europar Batasuneko estatu guztiei.\nIldo horretatik, 2011n, Barne Ministerioarekin bi hitzarmen izenpetu ziren: batetik, erakunde horrekin lankidetzan jarduteko, zigorrak eta espetxearen ordezko neurriak kudeatzen, eta, bestetik, Euskal Autonomia Erkidegoko zigortuak gizarteratzeko eta lan-munduan txertatzeko prozesu integralak sustatzeko. Hitzarmen horiek berekin ekarri dute urteetan jarraipena izan duten dirulaguntza-deialdiak egitea, aukera eman dutenak kolektibo hori gizarteratu eta lan-munduan txertatzeko baliabide-sare bat sendotzeko.\nBaliabide horien bidez, Eusko Jaurlaritzak lortu nahi du zigortuta eta preso dauden pertsonek eskubide osoko herritar gisa orientatzea euren bizitzak, eta, espetxea utzi eta gero, komunitatean erabat integratu daitezela aktibo sozial gisa. Ildo beretik, interesgarria da zigorrak baldintzapean etenda dituztenekin lan egitea, gizarteratze-ibilbideak ezartzeko aukera eskaintzen baitu; horrela, pertsona batzuek beren bizitza berregiteko aukera izan dezakete, eta gure gizartearentzat aktibo bihurtu, kartzelako bizimoduak gizarteratzeko dakartzan ondorio kaltegarriak jasan gabe.\nEkitaldi honetan, Euskal Autonomia Erkidegoak bere gain hartuko ditu, oso-osorik, espetxe-arloko estatu-legeak betearazteko eskumenak, hala ezarrita baitago ekainaren 29ko 474/2021 Errege Dekretuan eta uztailaren 6ko 169/2021 Dekretuan. Izan ere, bi xedapen horiek Estatuaren eta Euskal Autonomia Erkidegoaren arteko Transferentzien Batzorde Mistoaren 2021eko maiatzaren 10eko Akordioa onartzen dute, espetxe-arloko estatu-legeak betearazteko egitekoak eta zerbitzuak Euskal Autonomia Erkidegoari eskualdatzekoa.\nHori dela eta, are garrantzitsuagoa da oraingo deialdi hau onartzea, lehendik ezarrita zegoen lankidetzaren mugak gainditzen baititu, eta bide ematen baitio, forma guztietan, Europako ikuspegiari, bat etorriz Euskadiko espetxe-eredua garatzeko programazioan adierazten den orientazioarekin. Hain zuzen ere, Europako ikuspegi horren gainean finkatu nahi dira zigor-legeekin gatazkak izan dituzten pertsonak birgizarteratzeko politikak.\nIkuspegi horrekin bat etorriz, ezinbestekoa da gizarte zibilaren konpromisoa. Alde horretatik, hirugarren sektoreko erakundeen ekimenak eta gizarte-konpromisoa arrakastaren eta lortu nahi denaren adierazgarri dira gure herrialdean, horrelako erakunde gehienek 20 urte baino gehiago jardun baitute benetako gizarteratze efektiboa lantzen espetxeetan edo baldintzapeko askatasunean dauden zigortuen kolektiboarekin, bai eta zigor askatasun-gabetzailea etetea onartuta duten zigortuekin ere. Erakunde horiek Euskal Autonomia Erkidegoko espetxeekin koordinatuta eta profesionaltasunez jardun dute, eta Eusko Jaurlaritzarekin lankidetzan aritu dira efizientziaz eta gardentasunez.\nAipatutako helburua betetzeko, eta administrazio-ebazpenaren objektibotasuna bermatze aldera, agindu honetan jasoko da, zehaztasun guztiz, zein diren dirulaguntzak emateko irizpideak. Hauxe da aplikatu beharreko lege-esparrua: 38/2003 Lege Orokorra, azaroaren 17koa, Dirulaguntzei buruzkoa; 887/2006 Errege Dekretua, uztailaren 21ekoa, hura garatzen duen erregelamendua onartzen duena; 1/1997 Legegintzako Dekretua, azaroaren 11koa, Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duena dirulaguntzen arloan, betiere aurrekoen kontrakoa esaten ez badu; eta 698/1991 Dekretua, abenduaren 17koa, Euskal Autonomia Erkidegoaren Aurrekontu Orokorren pentzutan ematen diren dirulaguntzen bermeei eta horiek itzultzeari buruzko erregimen orokorra arautzen duena eta horien kudeaketan parte hartzen duten erakunde laguntzaileek bete beharreko baldintzak, erregimena eta eginbeharrak ezartzen dituena.\nHorregatik, Euskal Autonomia Erkidegoko Ogasun Nagusiaren Antolarauei buruzko Legearen testu bateginari jarraikiz (testu bategin hura azaroaren 11ko 1/1997 Legegintzako Errege Dekretuaren bidez onartu zen) eta Berdintasun, Justizia eta Gizarte Politiketako Sailaren egitura organikoa eta funtzionala ezartzen duen urtarrilaren 19ko 12/2021 Dekretuak ematen dizkidan eskumenak baliatuz, honako hau\nAgindu honen bidez dirulaguntzetarako deialdia egiten da, norgehiagoka-araubidean, espetxean sartuta dauden edo baldintzapeko askatasuna duten zigortuak eta zigor askatasun-gabetzailea eten zaien zigortuak gizarteratzeko eta lan-munduan txertatzeko proiektuetarako; horrez gain, aginduan deialdia arautzeko oinarriak ezartzen dira. Horretarako, deialdiaren diru-zuzkidura bostehun mila (500.000) eurokoa da.\nAurreko paragrafoan adierazitako zenbatekoa handitu ahal izango da, aurrekontu-baliabideak badaude, indarrean dagoen legerian aurreikusitako kreditu-loturako edo aurrekontu-aldaketako araubidearen arabera, baina prozedura ebatzi baino lehen handitu beharko da. Hala gertatuz gero, Euskal Herriko Agintaritzaren Aldizkarian emango da horren berri, Berdintasun, Justizia eta Gizarte Politiketako sailburuaren agindu baten bidez.\nDirulaguntza jaso nahi duten proiektuak Euskal Autonomia Erkidegoko espetxeetan sartuta dauden zigortuak edo EAEn baldintzapeko askatasuna duten zigortuak gizarteratzeari eta lan-munduan txertatzeari buruzkoak izan behar dira, eta honako baldintza hauek bete behar dituzte:\nModalitate hauetakoren batekoak izan behar dira:\nEsku-hartze psikoterapeutikorako eta gizarte- eta hezkuntza-arloko esku-hartzerako programak.\nGizarteratzeko baliabideak droga-mendekotasuna duten pertsonentzat.\nPrestakuntza- eta trebakuntza-zentroak.\nEspetxeetan hasten diren proiektuak ekitaldi honetan garatu behar dira, dagokion espetxeko zuzendaritzak aldez aurretik onartuta.\nLaguntza integraleko metodologia erabili behar da.\nProiektuak 2021ean egingo dira.\nZigor askatasun-gabetzailea eteteko neurria jaso duten zigortuak gizarteratzeko eta lan-munduan txertatzeko proiektuek kasu hauetan jaso ahal izango dituzte dirulaguntzak: aurreko paragrafoko baldintzak betetzen badituzte eta xedetzat prestakuntzarako programak, lanbide-programak, kultura-programak, sexu-hezkuntzako programak, ingurumena defendatzeko programak, animaliak babesteko programak, tratu berdintasunerako eta diskriminazioaren aurkako programak edo antzeko beste batzuk badituzte, edo alkoholaren, droga toxikoen edo substantzia estupefazienteen mendekotasuna gainditzeko programak.\nDirulaguntza jaso dezaketen gastutzat joko dira, deialdi honetan ezarritakoaren ondoreetarako, dirulaguntzaren xede den jardueraren izaerarekin zalantzarik gabe bat datozenak eta behar-beharrezkoak direnak, betiere 2021ean egiten badira.\nZehazki, egindako gastutzat hartuko dira agindu honetako 18. artikuluan ezarritako justifikatzeko epea amaitu aurretik egiazki ordaindu direnak.\nDirulaguntza jasotzeko modukotzat joko dira diruz lagundutako jarduerari onuradunak egozten dizkion zeharkako kostuak; dena den, kostu horiek ezin izango dute gainditu diruz lagundutako jardueraren kostu osoaren % 5. Zeharkako kostu horiek ez dute justifikazio gehigarririk behar izango.\nDiruz laguntzeko modukotzat joko dira proiektua gauzatzeko aurrekontu banakatuan jasota dauden gastuak, agindu honen 9. artikuluaren 1. paragrafoan aurreikusitakoarekin bat etorriz, betiere artikulu honen arabera dirulaguntza jasotzeko betekizunak betetzen badituzte.\nBEZaren zenbatekoa ez da diruz lagun daitekeen gastua izango, baldin eta gero berreskuratu edo konpentsatu badaiteke. Kasu horretan, frogagirien zerga-oinarriaren zenbatekoa hartuko da gastutzat.\nInola ere ez da diruz lagunduko ekipamenduen eta ondasun inbentariagarrien erosketa.\nDiruz lagunduko diren proiektuetako jarduerak azpikontratatu ahal izango dira, baina gehienez ere diruz lagundutako jardueraren zenbatekoaren % 50eraino eta soilik irabazi-asmorik gabeko erakundeekin. Inola ere ezin izango dira azpikontratatu dirulaguntzaren kostua handiagotzen duten eta jardueraren edukiari balio erantsirik gehitzen ez dioten jarduerak.\nAlabaina, onuradunak ezin izango du honako hauekin itundu diruz lagundutako jardueraren gauzatze oso edo partziala:\nDirulaguntzei buruzko Lege Orokorraren 13. artikuluan zehaztutako debekuren bat duten pertsonak edo erakundeak.\nKontratazioaren xede den jarduera egiteko beste dirulaguntza batzuk jaso dituzten pertsonak edo erakundeak.\nBitartekari edo aholkulariak, baldin eta horiei ordaindu beharrekoa eragiketaren kostu osoaren ehuneko jakin gisa definitzen bada, salbu eta ordainketa justifikatuta badago egindako lanak edo emandako zerbitzuek merkatuan daukaten balioaren erreferentziaren arabera.\nOnuradunarekin lotura duten pertsona edo entitateak, egoera hauetakoren batean izan ezik:\nAldez aurretik organo emailearen baimena eskuratzea.\nDiruz lagundutako zenbatekoak ez gainditzea lotutako entitateak izandako kostua. Kostua justifikazioan egiaztatuko da, onuradunaren gastuak egiaztatzeko ezarritako baldintza beretan.\nDeialdi eta programa berean laguntza edo dirulaguntza eskatu eta lortu ez duten pertsonak edo erakundeak, eskakizunak betetzen ez dituztelako edo behar besteko balorazioa lortu ez dutelako.\nDirulaguntza eskatu ahal izango dute Dirulaguntzei buruzko azaroaren 17ko 38/2003 Lege Orokorraren 13. artikuluan ezarritako debekuetatik bat ere ez duten irabazi-asmorik gabeko erakundeek, betiere oinarri arautzaileetan ezarritako gainerako baldintzak betetzen badituzte.\nDirulaguntzei buruzko azaroaren 17ko 38/2003 Lege Orokorrak 13.2 artikuluan onuradun izateko ezartzen dituen debekuetatik bat ere ez dutela egiaztatzeko, notarioaren aurrean edo administrazio-agintaritza batean egindako erantzukizunpeko adierazpena aurkeztu beharko da (horretarako, agindu honen I. eranskineko eskaera-inprimakian bildutako erantzukizunpeko adierazpena bete ahal izango da).\nNolanahi den ere, honako baldintza hauek bete beharko dituzte:\nLegez ezarritako moduan eratuta egotea eta, izaera juridikoa aintzat hartuta, dagokion erregistroan inskribatuta egotea.\nEgoitza eta jarduera Euskal Autonomia Erkidegoan edukitzea.\nZerga-betebeharrak eta Gizarte Segurantzarekikoak egunean izatea. Justizia Zuzendaritzak automatikoki egiaztatuko du, erakundeak horretarako baimena ukatzen ez badio, zerga-betebeharrak eta Gizarte Segurantzarekikoak betetzen direla. Hori guztia, Euskadiko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuak 50.3 artikuluaren bigarren paragrafoan ezarritakoaren arabera. Erakunde eskatzaileak berariaz adierazten badu egiaztatze horren aurka dagoela, zerga-betebeharrak eta Gizarte Segurantzarekikoak betetzen direla egiaztatzeko, Dirulaguntzen Legearen Erregelamendu Orokorrak (uztailaren 21eko 887/2006 Errege Dekretuaren bidez onartu zen erregelamendua) 22. artikuluan arautzen dituen administrazio-ziurtagiri positiboak aurkeztu beharko dizkio deialdia kudeatzen duen organoari.\nEuskal Autonomia Erkidegoko Ogasun Nagusiaren Antolarauei buruzko Legearen testu bateginaren 50.5 artikuluan xedatutakoarekin bat etorriz (1/1997 Legegintzako Dekretua, azaroaren 11koa), dirulaguntza edo laguntza publikoak eskuratzea eragozten duen zehapen administratibo edo penalik ez izatea, ebazpen irmo bidez, ezta horretarako desgaitzen duen legezko inolako debekurik ere, sexu-diskriminazioagatik eragindakoak barne.\nDirulaguntzak eta laguntzak esleitzeko eta, hala behar bada, ordaintzeko, ezinbestekoa izango da amaituta egotea itzulketa edo zehapen prozedura oro, zehazki, Euskal Autonomia Erkidegoko Administrazio Orokorrak edo bere erakunde autonomoek emandako izaera bereko laguntza edo dirulaguntzengatik hasi eta artean izapidetzen ari direnak.\nEskabideak bide elektronikoz izapidetuko dira, Euskal Autonomia Erkidegoko Administrazio Publikoaren egoitza elektronikoan (https://www.euskadi.eus/servicios/0040811). Hor daude eskuragarri bide elektronikoz izapidetzeko azalpenak, eranskinak eta inprimakiak.\nEuskal Autonomia Erkidegoko Administrazio Publikoaren egoitza elektronikoan onartutako identifikaziorako eta sinadura elektronikorako bitartekoak helbide honetan daude eskuragarri:\nOrdezkari baten bidez ere egin ahal izango dira izapide elektronikoak; horretarako, ordezkaritza inskribatu beharko da Euskal Autonomia Erkidegoko Administrazio Publikoaren Ahalordeen Erregistro Elektronikoan, honako helbide hauen bidez:\nHonako hauek arautzen dituzte izapide elektronikoak: 39/2015 Legea, urriaren 1ekoa, Administrazio Publikoen Administrazio Prozedura Erkidearena; 21/2012 Dekretua, otsailaren 21ekoa, administrazio elektronikoari buruzkoa; 72/2008 Dekretua, apirilaren 29koa, Euskal Autonomia Erkidegoko Administrazio Orokorraren eta bere erakunde autonomoen erregistroen sorrera, antolaketa eta funtzionamenduari buruzkoa; eta 2006ko otsailaren 9ko Ebazpena, Informatika eta Telekomunikazio zuzendariarenak, Platea e-administraziorako plataforma teknologikoa onartzen duena.\nJustizia Zuzendaritzari dagokio deialdi honen kudeaketa, Helduen Justizia Zerbitzuaren bidez.\nEskabideetan, agindu honen 2. artikuluan zehaztutako modalitateren bat garatzen duen proiektu bat jaso beharko da. Modalitate bat baino gehiago garatzen dituzten erakundeek eskabide bat aurkeztu beharko dute modalitate bakoitzeko. Era berean, modalitate batean kokatu daitezkeen proiektu desberdinak garatzen dituzten erakundeek eskabide bat aurkeztu beharko dute proiektu bakoitzeko. Proiektuaren hartzaile izan daiteke hauetako edozein: espetxean edo baldintzapeko askatasunean dauden zigortuak edota zigor askatasun-gabetzailea eten zaien zigortuak.\nErakundeek ezin izango dute 80.000 eurotik gorako dirulaguntza-eskabiderik aurkeztu. Erakunderen batek eskabide bakarra aurkezten badu eta han zehaztutako proiekturako eskatutako dirulaguntzaren zenbatekoak gehieneko kopuru hori gainditzen badu, eskabidea ezetsi egingo da Erakunderen batek eskabide bat baino gehiago aurkeztu eta sarrera ematen zaien hurrenkeraren arabera aurkeztu duen lehenengo eskabideak gehieneko zenbatekoa gaindituz gero, eskabide guztiak ezetsiko dira. Eskabide horrek zenbatekoa gainditzen ez badu, sarrera ematen zaien hurrenkeraren arabera batuko dira aurkeztutako eskabideen zenbatekoak, eta gehieneko zenbatekoa gainditzea dakarren eskabidea ezetsi egingo da, eta, hala badagokio, ondoren aurkeztutakoa.\nErakundeek eskabidea hilabeteko epean aurkeztu beharko dute, agindu hau Euskal Herriko Agintaritzaren Aldizkarian argitaratu eta hurrengo egunetik aurrera. Eskabideak betetzeko agindu honen I. eranskineko eredua erabili beharko da, eta bitarteko elektronikoen bidez aurkeztuko dira Euskal Autonomia Erkidegoko Administrazio Publikoaren egoitza elektronikoan (https://www.euskadi.eus/servicios/0040811).\nEskatzaileek eskabidea eta dokumentazioa euskaraz edo gaztelaniaz aurkez ditzakete, nahi duten eran. Orobat, prozeduran zehar, erakundeak hautatutako hizkuntza erabiliko da, Euskararen Erabilera Normalizatzeko azaroaren 24ko 10/1982 Oinarrizko Legearen 5.2.a) eta 6.1 artikuluetan ezarritakoaren arabera.\nEratze-eskritura, estatutuak eta erakundea, izaera juridikoa kontuan hartuta, dagokion erregistroan inskribatuta dagoelako egiaztagiria.\nDiruz laguntzea nahi den proiektuaren gaineko memoria. Memoria egiteko eredu normalizatua («Proiektuaren memoria») agindu honen II. eranskinean dago eskuragarri, eta hemendik jaitsi daiteke: https://www.euskadi.eus/servicios/0040811\nMemorian zehaztu beharko da 2. artikuluan zehazten diren aukeretatik zeinetan kokatzen den proiektua. Erakundeek argi eta zehaztasunez azaldu beharko dute egingo den jarduera, zigortuekin egingo den lana, proiektuaren helburu zehatzak eta erabiliko den metodologia.\nProiektua gauzatzeko aurrekontu banakatua; beste finantza-iturririk izanez gero, zehaztu egin beharko da, eta halakorik ez badago, zinpeko adierazpen baten bidez adierazi beharko da ez duela ez baliabide propiorik ez kanpokorik, proiektua finantzatzeko. Horretarako, agindu honen III. eranskinean bildutako eredu normalizatua («Aurrekontu banakatua») erabili beharko da; hemendik jaitsi daiteke: https://www.euskadi.eus/servicios/0040811\nEskabideak baloratzeko, aurreko paragrafoan aipatutako dokumentuak bakar-bakarrik hartuko dira kontuan. Dena dela, erakundeek dokumentu osagarriak aurkeztu ahal izango dituzte, proiektua hobeto baloratzen lagunduko dutela uste badute.\nJarduerak dagoeneko bukatuta baldin badaude, egindako gastuak justifikatzeko behar diren dokumentu guztiak aurkeztu beharko dira, agindu honetan eskatzen den moduan.\nOrgano kudeatzaileak espedientea behar bezala osatzeko beharrezkotzat jotzen dituen dokumentuak eta azalpenak eska diezazkioke erakunde eskatzaileari. Gainera, eskatzaileak emandako datuak egiaztatu ahal izango ditu.\nBalorazio-batzorde bat eratuko da, zeinak dirulaguntzak baloratzeko proposamena egingo baitu.\nHonako hauek osatuko dute balorazio-batzordea:\nBatzordeburu titularra: Justizia Zuzendaritzako Helduen Justizia Zerbitzuaren arduraduna. Ordezko batzordeburua: Beatriz Agirre Alberdi, Justizia Zuzendaritzako aholkulari juridikoa.\nBatzodekideak: Arabako, Basauriko eta Martuteneko espetxeetako zuzendariak; ordezkoak espetxe bakoitzeko tratamendu-zuzendariordeak izango dira.\nBatzordeko idazkaria Naiara Madariaga Mesanza izango da, Justizia Zuzendaritzako teknikaria.\nEskabideak balorazio-irizpide eta puntuazio-eskala hauen arabera baloratuko dira:\nProiektuan parte hartzen duten zigortuak gizarteratzeko eta lan-munduan txertatzeko prozesuari proiektuak egiten dion ekarpena: 0-20 puntu.\nParte hartzen duten zigortuei espetxez kanpo bizitzeko aukera ematen dieten proiektuak, horien intentsitatearen arabera: 11-20 puntu.\nGainerako proiektuak, horien intentsitatearen arabera: 0-10 puntu.\nProiektuaren egokitasuna edo interes soziala: 0-20 puntu.\nLan-munduan sartzeko zailtasunak dituzten kolektiboei zuzendutako proiektuak (espetxearekiko ohitze-maila altukoak, ijitoak, migratzaileak, emakumeak eta osasun mentala duten pertsonak), horietan parte hartzen duten pertsona-kopuruaren eta intentsitatearen arabera: 11-20 puntu.\nGainerako proiektuak, erabiltzaile-kopuruaren eta proiektuaren intentsitatearen arabera: 0-10 puntu.\nProposatzen diren jardueretan, erakundeak noraino parte hartzen duen eta norainoko lankidetza duen: 0-10 puntu.\nZigorrak Kudeatzeko Euskal Zerbitzuarekin eta Lanbiderekin: 8-10 puntu.\nPresoak gizarteratzeko eta lan-munduan txertatzeko lanean ari diren beste erakunde eta organizazio batzuekin: 0-7 puntu.\nProiektua hainbat urtetan gauzatzeko aukera: 0-5 puntu.\nAutofinantzaketa duten proiektuak, autofinantzaketa-ehunekoaren arabera: 3-5 puntu.\nBideragarritasuna egiaztatuta duten proiektuak, urteen arabera. Gutxienez, proiektua azken bi urteetan egindakoa izan behar da. 0-2 puntu.\nBoluntarioen parte-hartzea: 0-5 puntu.\nBoluntario-kopurua dirulaguntzarako aurkeztu den proiektuan: 3-5 puntu.\nBoluntario-kopurua erakundearen beste proiektu batzuetan: 0-2 puntu.\nBalorazio-irizpide horiek aplikatuta, gehienez ere 60 puntu lortu ahal izango dira.\nDirulaguntza emateko, aurreko irizpideen arabera 30 puntutik gora lortu beharko ditu eskabideak.\nDirulaguntzaren organo kudeatzaileak aukera izango du diruz laguntzekoak ez diren gastuak edo proiektuarekin zuzenean lotuta ez dauden gastuak hartzen dituzten eskabideetako diru-kopuruak doitzeko, dirulaguntzaren zenbatekoa zehaztu baino lehen.\nBalorazio-irizpideen arabera 30 puntu baino gehiago lortu dituzten eskabideen proiektuei zenbateko dirulaguntza dagokien zehazteko, urrats hauek egingo dira:\nEskabideak puntuaziorik altuenetik txikienera antolatuko dira. Eskabideren batek 60 puntu (gehieneko puntuazioa) lortzen baditu, eskatutako dirulaguntza-zenbatekoaren ehuneko ehuneko (% 100) dirulaguntza-portzentaje teorikoa aplikatuko zaio. Artikulu honen lehen apartatuan adierazitakoaren arabera, kontuan hartu behar da aldez aurretik birdoitu egin behar direla erakundeek eskatutako kopuruak, dirulaguntzarik jaso ezin duten gastuei edo proiektuarekin lotuta ez dauden gastuei dagokienez. Gainontzeko eskaerei balorazio irizpideetan lortutako puntuen araberako portzentaje proportzionala aplikatuko zaie, hurrenez hurren.\nDirulaguntzen zenbateko teoriko guztiak batuta aurrekontuen diru-zuzkidura gainditzen bada, dirulaguntzen zenbateko guztiak proportzionalki egokituko dira, eta dirulaguntza teoriko guztiei portzentaje berbera jaitsiko zaie. Portzentaje hori honela kalkulatuko da: diru-zuzkidura zati zenbateko teoriko guztia.\nDirulaguntzen zenbateko teoriko guztiak batuta aurrekontuen diru-zuzkidura gainditzen ez bada, berriz, soberakoa eskabide guztien artean banatuko da proportzionalki, aurreko paragrafoan ezartzen den prozedura berari jarraituta. Horrela kalkulatutako zenbatekoak ezingo du inondik inora gainditu diruz lagun daitekeen gastuaren ehuneko ehun (% 100).\nProiektu bakoitzari eman ahal zaion gehieneko dirulaguntza 50.000 eurokoa izango da. Muga hori handitu ahal izango da, dirulaguntzak esleitu aurretik, dirulaguntza-programara bideratutako zenbateko osoa handitzen den ehuneko berean, baldin eta 1. artikuluko bigarren apartatuan aurreikusitakoa gauzatzen bada.\nBalorazio-batzordearen proposamena ikusita, eskatutako dirulaguntzak emateko nahiz ukatzeko ebazpena emango du Justiziako zuzendariak, eta, bertan, proiektu bakoitzari emandako dirulaguntzaren zenbatekoa adieraziko da. Ebazpena bide elektronikoak erabiliz jakinaraziko zaie erakunde interesdunei, Euskal Autonomia Erkidegoko Administrazio Publikoaren egoitza elektronikoko «Nire karpeta» atalean (https://www.euskadi.eus/nirekarpeta), eta Euskal Herriko Agintaritzaren Aldizkarian argitaratuko da, guztiek jakin dezaten.\nDirulaguntzak emateko nahiz ukatzeko ebazpena jakinarazteko gehienezko epea sei hilabetekoa izango da, ebazpen hau Euskal Herriko Agintaritzaren Aldizkarian argitaratu eta hurrengo egunetik aurrera. Epe horretan ez bada berariazko ebazpenik eman eta jakinarazi, eskabideak ezetsitzat jo ahal izango dira, Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 51.9 artikuluan ezarritakoaren arabera (azaroaren 11ko 1/1997 Legegintzako Dekretuaren bidez onartu zen testu bategin hori).\nEbazpen horrek administrazioarekiko bidea agortzen ez duenez, interesdunek gora jotzeko errekurtsoa aurkez diezaiokete Justiziako sailburuordeari, hilabeteko epean, ebazpena jakinarazi eta hurrengo egunetik aurrera, Administrazio Publikoen Administrazio Prozedura Erkidearen urriaren 1eko 39/2015 Legearen 121. eta 122. artikuluetan xedatutakoaren arabera.\nErakunde onuradunen aldetik dirulaguntza onartzeak esan nahi du onartu egiten dituztela agindu honetan ezarritako arau guztiak, bai eta honako hauetan ezarritako bermeak eta diru-itzulketen eta zehapenen erregimena ere: 38/2003 Legea, azaroaren 17koa, Dirulaguntzei buruzko Orokorra; 1/1997 Legegintzako Dekretua, azaroaren 11koa, Euskadiko Ogasun Nagusiaren Antolarauei buruzko Legearen testu bategina onartzen duena; eta 698/1991 Dekretua, abenduaren 17koa, Euskal Autonomia Erkidegoaren Aurrekontu Orokorren pentzutan ematen diren dirulaguntzen bermeei eta horiek itzultzeari buruzko erregimen orokorra arautu eta horien kudeaketan parte hartzen duten Erakunde Laguntzaileek bete beharreko baldintzak, erregimena eta eginbeharrak ezartzen dituena.\nLaguntza onartu dela ulertuko da, laguntza emateko ebazpenaren jakinarazpenaren hurrengo egunetik aurrera 5 egun pasatu ondoren onuradunak besterik adierazi ez badu.\nErakunde onuradunek Dirulaguntzei buruzko azaroaren 17ko 38/2003 Lege Orokorraren 14. artikuluan ezarritako betebeharrak bete beharko dituzte.\nEmandako dirulaguntzak xede duen proiektu zehatza egiteko erabiltzea dirulaguntza hori, agindu honen 19.1.b) artikuluan aurreikusitakoa aplikatzekoa bada izan ezik.\nOrgano kudeatzaileari jakinaraztea, dirulaguntza jasotzeko beharrezkoak diren betekizunak betetzea edo dirulaguntzaren xede den proiektua burutzea ezinezkoa egiten duen (osorik edo partez) gerora sortutako gorabeheren bat gertatzen bada.\nOrgano kudeatzaileari jakinaraztea proiektuak gauzatzeko aldian diruz lagundutako proiektuak finantzatzeko emandako edozein dirulaguntza edo laguntza eman diotela edo ukatu diotela, horren berri izan bezain laster.\nEkonomia eta Ogasun Saileko Kontrol Ekonomikoko Bulegoak eta Herri Kontuen Euskal Epaitegiak laguntzen xedearen fiskalizazio-funtzioak betez eskatutako informazio guztia ematea.\nDirulaguntza eman eta onartu ondoren argitaratzen diren programa, iragarki-kartel, argazki eta gainerako idatzizko eta soinuzko materialen aleetan beren-beregi adieraztea Eusko Jaurlaritzaren laguntza jaso dela Berdintasun, Justizia eta Gizarte Politiketako Sailaren bidez. Horretarako, Eusko Jaurlaritzaren Erakunde Nortasunari buruzko eskuliburua onartzen duen abuztuaren 31ko 318/1999 Dekretuan ezarritakoa bete beharko da. Informazio gehiago eta eskabideak eskuratzeko: https://www.euskadi.eus/web01-s2oga/es/contenidos/informacion/identidad_corporativa/es_5611/identidad_corporativa.html\nEuskal Autonomia Erkidegoko Ogasun Nagusiaren Antolarauei buruzko Legearen testu bateginaren 49.11 artikuluan ezarritakoaren arabera, ordainketa honela egingo da: dirulaguntza emateko ebazpena jakinarazi eta hura onartzeko epea amaitu ostean dirulaguntzaren zenbatekoaren ehuneko hirurogeita hamabost (% 75) ordainduko da. Gainerako ehuneko hogeita bosta (% 25) 2022ko otsailaren 28a baino lehen ordainduko da, 18. artikuluan aipatutako dokumentuak Justizia Zuzendaritzan aurkeztu ondoren.\nAurreko paragrafoan esandakoa gorabehera, laguntza ematearen aldeko ebazpena argitaratu baino lehen amaituta dauden jarduerei dagozkien dirulaguntzak osorik eman daitezke, ordainketa bakarraren bidez, baldin eta erakundeak osorik justifikatu badu dirulaguntzaren xedea, aurreko paragrafoan adierazitako justifikatzeko agiriak aurkeztuta.\nAdministrazioak dirulaguntzak ordaindu ahal izateko, erakunde onuraduna Eusko Jaurlaritzaren Ekonomia eta Ogasun Saileko Kontrol Ekonomikoko Bulegoaren datu-basean agertu beharko da; hau da, erregistratuta ego beharko da aipatutako sailaren Hirugarrenen Erregistroan.\nBertan erregistratzeko edo jasota dauden bankuaren datuak aldatzeko, Hirugarrenen Erregistro telematikoan sartu beharko da, helbide honetan: https://www.euskadi.eus/altaterceros\nErakunde onuradunek organo kudeatzaileari justifikatu behar diote dirulaguntza jasotzeko beharrezkoak diren betekizunak betetzen dituztela, baita dirulaguntzaren xede den proiektua burutu izana ere, Dirulaguntzei buruzko azaroaren 17ko 38/2003 Lege Orokorraren 30. artikuluan ezarritakoaren arabera. Horretarako, dokumentu hauek aurkeztu beharko dituzte, 2022ko otsailaren 28a baino lehen, honako informazio hau biltzen duen justifikazio-kontu baten bidez:\nJustifikatzeko memoria: edozein formatutan aurkeztuko da, jarduera zehatz-mehatz deskribatuko du eta honako hauek zehaztuko ditu, gutxienez: erabiltzaile-kopurua, sexuaren arabera bereizita, eta, hala badagokio, lan-munduan txertatzeko zaila den talderen batekoak diren (espetxearekiko ohitze-maila altukoak, ijitoak, etorkinak, emakumeak edo osasun mentaleko arazoak dituzten pertsonak). Ahal izanez gero, dirulaguntza jaso duen jarduera burutu dela ziurtatzen duten argazkiak edota dokumentu grafikoak aurkeztuko dira memoriarekin batera, eta, hala dagokionean, argitaratutako programa, iragarki-kartel, argazki eta gainerako idatzizko eta soinuzko materialen aleak.\nJardueraren gastuen eta inbertsioen zerrenda bat, agindu honen IV. eranskinean jasotzen den ereduaren araberakoa. Helbide honetan jaitsi daiteke: https://www.euskadi.eus/servicios/0040811\nProiektuaren jarduerarako egin diren inbertsioen eta dirulaguntzaren kontura egindako gastuen zerrenda. Dirulaguntza jasotzen duten erakundeek proiektuaren kostu osoaren % 100 justifikatu beharko dute (eta ez bakarrik dirulaguntzaren zenbatekoa). Gastu bakoitza zer helbururekin egin den azalduko da labur-labur eta gastuon dokumentuak aurkeztuko dira, datu hauekin: hartzekodunaren identifikazioa, zenbatekoa, jaulkipen-data eta ordainketa-data. Faktura edo gastuen dokumentu osoa ez bazaio egozten emandako dirulaguntzari, zenbateko horretatik zenbat egozten den zehaztuko da.\nErakunde onuradunak, diruz lagundu den proiekturako, beste administrazio edo erakunde publiko edo pribatu batzuetatik jasotako bestelako finantzaketa edo dirulaguntzen zenbateko eta jatorrien zerrenda zehaztua, baldin eta aurretik horien berri eman ez bazion organo kudeatzaileari.\nEmandako dirulaguntzari egotzi ahal zaizkion fakturak eta ordainagiriak (proiektua egiten duen dirulaguntzaren onuradunaren izenean jaulkiak), dirulaguntzaren zenbatekorainokoak gehienez.\nProiektua egin izana justifikatzeko agiriak bide telematikoak erabilita aurkeztuko dira, helbide honetan: https://www.euskadi.eus/nirekarpeta\nDirulaguntzaren organo kudeatzaileak, 2022ko otsailaren 28a baino lehen, ausaz aukeratutako gutxienez bost erakunde onuradun bisitatuko ditu, justifikazio-agirietan emandako informazioa egiaztatzeko eta justifikazio-agiri originalak eskatzeko (beharrezkotzat jotzen dituen kontu-ikuskapenak egiteko xedez).\nDirulaguntza itzultzeko kausak izango dira Dirulaguntzei buruzko azaroaren 17ko 38/2003 Lege Orokorraren 37. artikuluan ezarritakoak.\nBetiere ez-betetze kasuak izango dira honako hauek:\nJasotako dirulaguntza osoa edo horren zati bat bere garaian aurkeztutako proiektuaren arabera onartu zen jarduerari ez dagokion bestelako jarduera baterako erabiltzea.\nDiruz lagundutako proiektuan aldaketak egitea, salbu eta, funtsezkotzat hartzen ez direlako, eskaera arrazoitua egin ostean, Justiziako zuzendariak esanbidez baimentzen baditu, betiere dirulaguntzaren onuradun izateko deialdi honetan ezarri diren gutxieneko betekizunak betetzen badira. Gutxieneko betekizunak hauek izango dira: erakunde onuradun izateko baldintza guztiei eustea; proiektuak, proiektu bera izanda eta erakunde onuradunari egotzi ezin zaizkion arrazoiak direla-eta, aurrez ikusitakoa baino zigortu eta preso gutxiagori ekartzea onurak; edo, gizarteratze-helburuak beteta, helburu horiek antzeko gizarteratze-proiektuekin lortu izana.\nAurkeztutako eskabidean edo dokumentazioan azaltzen den daturen baten faltsutasuna.\nErakunde onuradunak betetzen ez baditu dirulaguntzak emateko ebazpenean edo agindu honetan ezarritako baldintzak, dirulaguntza jasotzeko eskubidea galduko du, eta ordura arte jasotako dirulaguntza eta berandutze-interesak itzuli beharko dizkio Euskal Autonomia Erkidegoko Diruzaintza Nagusiari, honako hauetan ezarritakoarekin bat etorriz: 38/2003 Lege Orokorra, azaroaren 17koa, dirulaguntzei buruzkoa; 1/1997 Legegintzako Dekretua, azaroaren 11koa, Euskadiko Ogasun Nagusiaren Antolarauei buruzko Legearen testu bategina onartzen duena, eta 698/1991 Dekretua, abenduaren 17koa, Euskal Autonomia Erkidegoaren Aurrekontu Orokorren pentzutan ematen diren dirulaguntzen bermeei eta horiek itzultzeari buruzko erregimen orokorra arautu eta horien kudeaketan parte hartzen duten Erakunde Laguntzaileek bete beharreko baldintzak, erregimena eta eginbeharrak ezartzen dituena.\nBeste edozein administraziok edo erakunde publiko nahiz pribatuk eman dezakeen dirulaguntza edo laguntza ororekin bateragarriak dira dirulaguntza hauek. Baina, helburu berbererako eskuratutako dirulaguntzen zenbateko guztia aurrekontua baino handiagoa bada, agindu honen bidez emandako dirulaguntzaren zenbatekoari gehiegizko zenbatekoa kenduko zaio.\nDirulaguntza emateko kontuan hartu diren inguruabarretako bat aldatzen bada, dirulaguntzaren helburua betetzat jotzen dela eta 2. artikuluan ezarritako gutxieneko betekizunak betetzen badira, dirulaguntza eman duen ebazpena ere aldatu ahal izango da. Horretarako, Justiziako zuzendariak likidazioa egiteko ebazpena emango du, eta, ebazpen horren bidez, emandako dirulaguntzen zenbatekoak egokituko dira.\nAgindu honetan jasotako laguntzek edo dirulaguntzek honako hau bete beharko dute: Batzordearen 1407/2013 Erregelamendua (EB), 2013ko abenduaren 18koa, Europar Batasunaren Funtzionamenduari buruzko Tratatuaren 107. eta 108. artikuluak de minimis laguntzei aplikatzeari buruzkoa. Araubide horretan, Europar Batasuneko estatu batek enpresa bakarrari de minimis laguntzetan emandako gehieneko zenbatekoa ezin izango da 200.000 euro baino gehiago izan hiru ekitaldi fiskalen barruan.\nAgindu honek amaiera ematen dio administrazio bideari, eta, beronen aurka, interesdunek aukerako berraztertze-errekurtsoa aurkez diezaiokete Berdintasun, Justizia eta Gizarte Politiketako sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi errekurtsoa jar dezakete zuzenean Euskal Autonomia Erkidegoko Justizia Auzitegi Nagusiko Administrazioarekiko Auzien Salan, bi hilabeteko epean, agindua aipatu aldizkari ofizialean argitaratu eta hurrengo egunetik aurrera.\nAgindu honetan prozedurari buruz arautu gabe geratu diren alderdiei Administrazio Publikoen Administrazio Prozedura Erkidearen urriaren 1eko 39/2015 Legean xedatutakoa aplikatuko zaie.


Ekintzaileei eta lan bila dabiltzanei surfak ematen dizkien aurekak aztertuko ditu ‘Surf Business Meeting’-ek - SPRI\n17 abuztua, 2017\nEkintzaileei eta lan bila dabiltzanei surfak ematen dizkien aurekak aztertuko ditu ‘Surf Business Meeting’-ek\n2017ko abuztuaren 9an. Lehen ekitaldian izan zuen arrakastaren ondoren, Sopela Kosta Fest jaialdiak ‘Surf Business Meeting’ ekimena berriro hartuko du, aurten surfaren industria indartsuak enpresa-egitasmo propioak sustatzeko eta lan aukerak bilatzeko eskaintzen dituen aukerak aztertzeko.\nHizlarien artean ekintzaileak, egonkortutako enpresak, aditu profesionalak eta nazioarteko erakundeak eta erakunde lokalak izango dira. Hauek guztiek beren eskarmentua partekatuko dute, eta alorrak profesional berriak erakartzeko eta ekintzailetza egitasmo berriak abian jartzeko dituen aukerez mintzatuko dira.\nBeren parte-hartzea baieztatu duten erakundeen artean daude Aspom, Frantziako nazioarteko enplegu agentzia, surfean eta irristatzeko kiroletan espezialdua; Ocean Living Lab egitasmoa aurkeztuko duen Euskadiko Gaia Clusterra, itsasoko kiroletan espezialdutako lehen europar laborategia eta Eurosima, Europako Surfaren Industria Erakundea. Horrez gain, Euskadi, Espainia, Portugal eta Frantziako hainbat enpresek lortu duten arrakastaren gakoak azalduko dituzte.\nHelburua: profesional berriak sortzea\nNabarmentzekoa da azken urteetan kirol-jarduera honen potentzial ekonomikoak gora egin duela, surfaren alorrarekin lotura duten enpresa txiki eta ertainen kopuruak hazkunde esponentziala izan baitu. Ez dira turismoarekin zerikusia duten enpresak bakarrik, etengabe fabrika berriak, markak, banatzaileak eta teknologia edo marketing etxe berriak sortzen ari baitira. Horregatik, surfaren alorra jende askorentzat benetako irteera profesionala ere bada.\nHonenbestez, hainbat erakunde publikok, garapen agentziak, udalerrik eta unibertsitatek alorra babesteko ehun eraginkorra sortu dute, ekintzaileak sustatzeko, besteak beste.\nSurf Business Meeting industria honetan lan bila dabiltzanei, erakundeei, ekintzaileei eta prestakuntza edo eskarmentua duten profesionalei eskainitako ekimena izango da. Ezagutzak zabaltzeko aukera bat izateaz gain, joerak ezagutzeko edo baieztatzeko aukera emango die, bai eta garapen profesionalerako ezinbestekoak diren harremanak indartzeko aukerak ere.\nEuskadin errealitate ekonomikoa da surfa\nSurfean aritzen direnek ekonomia-alor garrantzitsu bat abiarazten dute, industriarekin zerikusia duena ezezik, baita kulturarekin edota turismoarekin lotutakoa ere. Sopelari dagokionez, herriaren irudiarekin eta izaerarekin bat egiten duen kirola da, berezkotasunetik abiatuta garapen ekonomikoan eta sozialean zeresana duena.\nSurfaren garrantzia erakusten duten datu orokorrak azpimarratzekoak dira. Mundu osoan 35 milioi lagunek egiten dute surfean, eta mugitzen duten negozioaren zenbatekoa 22.000 milioi ingurukoa da. Espainiar estatuan 250.000 lagun inguru aritzen dira, 220 surf-eskola daude eta 154 talde. Honek guztiak 480 milioi euro inguru mugiarazten ditu.\nEgin diren azterketa desberdinen arabera, Euskadira urtero 75.000 lagun inguru etortzen dira olatuak hartzera. Tokian-tokiko egoerak aztertuz gero, hiriburu ‘surferoenetako’ batean, Donostian alegia, 18.300 surflari zenbatu dira, bertakoak eta kanpokoak. Hauek 5,9 milioi euroko eragin positiboa sortzen dute. Hiri honetan, surfaren industriak 216 laguni ematen die lana, eta udaleko BPGren %0,11 sortzen du.


Eskozia - Lasarte-oria - Txintxarri.eus\nAsier Odriozola 2014-09-19 11:17\nHau da hau itsu itsuan idaztea. Artikulu xume hau irakurtzen duenak, interes pittin bat jarri badu behintzat honezkero jakingo du zer gertatu den Eskoziako independentziaren galdeketan. Idazten ari denak ordea jakinminez baina jakiterik ez duela ari da hitzak elkar-tzen. Beraz, ez dezala inork gertatuaren analisi edo iritzirik espero!\nEmaitza ezagutu arteko usteak ordea zenbait gogoeta egitera narama. Hasteko, eskoziarrek nahi dutena geratu dela isladatuta garbi garbi. Alde txikiarekin seguru asko baina biztanle guztiek eduki dute beren nahia agertzeko aukera. Ez du asko ematen baina asko da iritzia ematea, ia ez delako inon eskubide hori gauzatzen.\nAgian, Downing Streeteko gobernuak, Cameron jaunak, ez zuen espero independentziazaleak hainbeste haziko zirenik Eskozian baina txikia iruditzen bazitzaion ere, arriskua hartu zuela ezin uka. Hor ibili da kanpainaren amaiera aldera estu eta larri Edimburgon bertan EZezkoaren aldeko jarraitzaile kopurua puztu nahian. Bera bakarrik ez, Gordon Brown Lehen Ministro ohi laboristak ere BAIetzaren kalteak eta arriskuak dantzatu ditu beldur aurpegiarekin eta beldurra zabalduz eskoziarren artean. Joku zikina baina larrialdi egoeratan politiko gehienek egingo luketena.\nEta bestaldean, Alex Salmond independentista, Eskoziarren artean gehiengo osoz gobernuan dagoen politiko ausarta. Gehiengoa lortzen ez badu ere, dagoeneko garaipena eskuratua duena, inork ez baitzuen uste Britainiar Inperioko zutabeak kolokan jar zitezkeenik ere. Itsu itsuan hasitako artikulua itsu itsu esan dezakedan zerbaitekin amaituko dut: ez naiz batere inperio zalea.


Batez ere mamua uxatzeko | Mundua | Berria\nTheresa May eta Donald Tusk hitz egiten, joan den urriaren 18an, Bruselan. JULIEN WARNAND / EFE Tamaina handiagoan ikusi\nOraingoz, datorren ostirala da brexit-aren eguna: apirilaren 12a. Baina Theresa May Erresuma Batuko lehen ministroak badaki ez duela denborarik ez laboristak ez dibortzio gogorraren aldeko tory-ak konbentzitzeko irteera akordioarekin bat egin dezaten; horrenbestez, dibortzioaren data datorren ekainaren 30era arte atzeratzeko eskatu dio Donald Tusk Europar Kontseiluaren presidenteari. Gutun bat bidali zion atzo goizean, eta segituan erantzun zioten Bruselatik. Tusken ahotik mintzatu ziren zenbait funtzionario hainbat hedabiderekin, eta jakinarazi zuten kontseiluaren presidenteak luzapen «malgu bat» eskaintzen duela, beste urtebetekoa gehienez. Laburragoa izan daiteke, betiere Komunen Ganberak ontzat ematen badu Londresek eta Bruselak joan den azaroan adostutako irteerarako akordioa. Hori bai, EB Europako Batasunak ez du aldiro ibili nahi dibortzioaren eguna aldatzen eta atzeratzen. Batez ere horregatik, baina, brexit gogorraren mamua —inongo akordiorik gabekoa— gero eta handiagoa delako egin du atzerapen luzeago baten aldeko hautua.\nKomunen Ganberan ados jartzen ez diren bitartean, Bruselak du azken hitza auzian. Eta Mayk ondo gogoan dauka zer gertatu zitzaion duela bi aste pasa, ekainaren 30era arteko atzerapena eskatu zionean EBri: gehienez maiatzaren 22ra artekoa eskaini ziotela. Baina baldintza bat jarri zioten: parlamentuak apirileko lehen asterako onartu beharko zuen irteerarako akordioa. Ez da hori gertatu: joan den ostiralean ere, hirugarrenez, diputatuek uko egin zioten.\nMayk, beraz, Alderdi Laboristarekin hitz egiten hastea erabaki zuen. Aste honetan hainbatetan bildu dira Alderdi Laboristakoak eta Alderdi Kontserbadorekoak, eta azpimarratu dute negoziazioak «eraikitzaileak» direla. Jeremy Corbyn laboristen liderrak atzo adierazi zuenez, ordea, ez du «gobernuaren iritzietan» aldaketa «handirik» nabaritu. Tuski bidalitako gutunean elkarrizketa horiek aipatu ditu Mayk, eta nabarmendu «ikuspegi bateraturik» lortzen ez badute brexit-a gauzatzeko alternatibak proposatzeko eskatuko diela diputatuei. Dena dela, azkeneko hamar egunetan bi aldiz egin dira bozketa adierazgarriak deitutakoak, brexit-ari hainbat alternatiba ematen zizkiotenak, eta proposamen bakar batek ere ez zuen gehiengorik lortu Komunen Ganberan. Mayrentzat «etsigarria» da prozesua amaiera «ordenatu eta arrakastatsu batera» bideratu ez izana.\nBestalde, gutunean bada kontuan hartu beharreko beste aldagai bat. Ekainaren 30era arteko atzerapena eskatu du Mayk, eta tartean, maiatzaren 23tik 26ra, Europako Parlamenturako hauteskundeak egingo dituzte. Maiatzaren 23an Erresuma Batua ez bada oraindik EBtik banandu, Mayk onartzen du « legezko obligazioa» dutela hauteskundeetan parte hartzeko, eta gobernua horretarako «prestatzen» ari dela.\nDibortzioaren prozesua aurreikusi baino gehiago atzeratzen ari da. Dena den, tory-en artean badira jendaurrean itxaropentsu azaltzen direnak. Jeremy Hunt Atzerri ministroak atzo esan zuenez, brexit-a «hurrengo hilabeteetan» gauzatzea espero du.\nBrexiter gogorrenek, bestalde, ez dute bat egiten Tuskek proposatutakoarekin. Horien liderretako bat da Jacob Rees-Mogg, eta adierazi zuen EBren egitekoak «ahal bezainbeste zailtzen» ahaleginduko direla baldin eta azkenean kontseiluko presidentearen planteamendua gailentzen bada.\nEuropar Kontseiluak brexit-ari buruzko goi bilera egingo du asteazkenean Bruselan, eta, dirudienez, 27 estatu kideak ez datoz bat luzapen bat ematearekin —aho batez hartu beharra daukate erabakia—. Emmanuel Macron Frantziako presidentearen inguruko iturriek atzo adierazi zutenez, «goizegi» da luzapenaz hitz egiteko. Mark Rutte Herbereheetako lehen ministroaren esanetan, Mayren gutunak «galdera asko» eragiten ditu. «Argitasun» gehiago eskatu dio Londresi.


Azeri Dantzak eta Asteme, Katuko eta Oilarquinek hasiko dituzte inauteriak : Oarsoaldeko Hitza\nAzeri Dantzak eta Asteme, Katuko eta Oilarqueenek hasiko dituzte inauteriak\nOstegun gizena da gaur, inauterien lehen eguna, eta goizean goiz txistularien dianak iragarri badu ere jai koloretsuen hasiera, gaur 20:00etan hasiko dira ofizialki inauteriak.\nAzeri Dantzak hasiko ditu inauteriak.\nOstegun gizena da gaur, inauterien lehen eguna, eta goizean goiz txistularien dianak iragarri badu ere jai koloretsuen hasiera, gaur 20:00etan hasiko dira ofizialki inauteriak. Azeri dantza arduratuko da horretaz azken urteetan bezala. Juan de Olazabal kaletik 19:00etan abiatuta, eta herriko erdialdeko kaleetan barrena ibili ondoren, Herriko plazan egingo dute dantzariek emanaldi nagusia. Aurretik udaletxeko balkoira igoko dira Asteme, Katuko eta Oilarqueen, eta beraiek irakurriko dute pregoia.\nUrtetik urtera gehiago dira Azeri Dantzarekin bat egitera animatzen diren herritarrak, eta gaurko saioa txukun prestatzeko entseguak egin dituzte aurretik. Ikusleak ez dira inoiz falta, eta gogoz jarraitzen dituzte dantzarien joko eta abileziak. Horren harira, deia egin dute antolatzaileek, herritarrek herriko plaza bete dezaten nahi dute.\nEgun osoan zehar bestelako ekitaldiak ere izango dira, haurren azeri dantza tartean. Azken hori 19:00etan egingo dute Errenteria Musikaleko ikasleek Herriko plazan bertan. Amulletako danbor hotsek ere bat egingo dute inauterien lehenengo egunean, kofradia erdialdeko kaleetan ibiliko baita 20:00etatik aurrera.\nGaur, ostegun gizena\n6:00: Erdialdeko kaleetan zehar Txistularien Udal Bandaren diana.\n16:45: San Markosenen Danza-rinen saioa.\n17:30-19:00: Foru plaza, Xabier Olaskoaga plaza, Koldo Mitxelena plaza eta Diputazio plazan aurpegia margotzeko tailerrak haurrentzat.\n18:00-20:00: Herriko kaleetan zehar, Lagunak txaranga.\n19:00: Herriko plazan Haurren Azeri Dantza. Antolatzailea: Errenteria Musikal Udal Musika eta Dantza Eskola.\n19:00: Herriko kaleetan zehar Azeri Dantza. Ibilbidea: Juan de Olazabal, Kortsario Ikutza, Biteri, Xabier Olaskoaga Plaza; Morronguilleta, Koldo Mitxelena plaza, Maria Lezo, Madalen, Foru plaza, Biteri txiki, Zumardia eta Herriko plaza. Antolatzailea: Ereintza Dantza Taldea\n20:00: Herriko plazan inauteriei hasiera emateko ekitaldi berezia\nAzeriko lagunak Udaletxeko balkoira irtengo dira jaiari hasiera emateko. Jarraian, Herriko plazan, Azeri Dantza, eta ondoren, erdiguneko kaleetan zehar,Amulleta Danbor Kofradia eta Lagunak txaranga.\nBihar, Ostiral Argala\nEtzi, Larunbat Inauteria\nEtzidamu Igande Inauteria\nHilak 12, Astelehen Inauteria


Uxue Apaolaza | Oharrak & Hondarrak\nArtxiboa laburpen hitzeka: Uxue Apaolaza\nUxue Apaolaza: “(Euskal) Literaturaren alde (eta kontra)” liburuaren aurkezpenerako hitzak\nPosted on 2017/02/14 by ibanzaldua\n[Testu hau Uxue Apaolaza idazleak irakurri zuen (Euskal) Literaturaren alde (eta kontra) nire saiakeraren aurkezpenean, Donostiako Elkar liburu dendan, 2016ko azaroaren 23an; bihotzez eskertzen diot blogean zintzilikatzeko baimena eman izana. Nota bene kritikak.armiarma.eus webguneko arduradunentzat: hau ez da kritika bat, aurkezpen testu bat baizik, beste genero batekoa beraz. Diot, ustekabean idatzia pikatu eta hemendik hilabete –edo urte– batzuetara bertatik ezabatu behar izan ez dezaten…].\nLehenengo eta behin, hemen egotea niretzat ohore bat dela esango dut, bertigo pixka bat ematen duen arren Ibanen mailako norbaiten liburu bat aurkezteak. Nola gertatu da hau? Kantu hura parafraseatuz, zer ari da ni bezalako neska bat, honelako leku batean?\nIbanek Volgako Batelariei eskaini die liburua. Hori bada pista bat. Ni berandu sartu nintzen taldean; ziur asko, blogaren gainbehera hasi zen garaian (zuek atera ondorioak). Eta hala ere, kazetari batek niri eman zidan gure artean hain preziatua zen titulua: taldeko floreroarena. Hainbeste lehiatu gara titulu hori lortzeko, ea idazletasunari nola eutsi ahalik eta gutxien idatzita, ezen batzuk ia agrafotasun publikora iritsi garen. Baina ni naiz taldeko floreroa, eta agian horregatik nago hemen, florero lanak egiten (euskal letretako bi idazle emankorrenen artean), eta horregatik beharbada ez da Volgalari gehiago etorri, oso konpetitiboak baikara gure artean. Eta beharbada, arrazoi beragatik idatzi du liburuko hitzaurrea ez volgalari beteranoetako batek, baizik eta bere burua Volgako batelarien fan klubeko zuzendari autoizendatu duen Mikel Ayerbek (bera bai, etorri da).\nTxantxak alde batera utzita, liburua Volgako Batelariei eskaini izanak zentzua duela iruditzen zait, liburuaren tonua kontuan hartuta. Talde hark utzi duen lagun taldearen email kateetan euskal literaturaz (eta abarrez) hitz egiten den girotik baduelako liburu honek (inoiz ezagutzera emango ez diren email segidak, espero dut, gu guztion segurtasun fisikoa arriskuan bailegoke bestela). Irakurlea zirikatzen duen arren, lagun baten konplizitatez egiten du: kode batzuk konpartitzen dituen irakurle bati hitz egiten dio, beraz, ez da familia osoarentzat liburu bat. Irakurria den irakurleari ari zaio Zaldua, irakurle, ez dakit hitza elitista den, kontentagaitza hobe, irakurtzeak kontentagaitz egin duen irakurleari.\nEta, noski, horrekin oso lotuta dago egiten duen umorearen aldeko apustu garbia, umore mota baten aldekoa. Ez algararena. Aipatutako konplizitate hori oinarri, irribarre egiteko umorea da, baina ez da umore alaia, edo ez beti. Maite dituen gauzen komikotasuna agerian uzteko trebetasuna du Ibanek, dogmari ihes eginez bezala; ziurtasunak, normaltasun sentsazioa apurtzekoa. Ibanek zerbait egiten baldin badaki, bere buruaz barre egiten da, eta euskal literatura bere parte da dudarik gabe. Barre egiten dakiela esatea baino egokiagoa da beharbada, bere adimenak eta sentikortasunak hartara kondenatzen dutela esatea. Bada liburu bat, Flaubertek bere maitaleari idatzitako gutunak biltzen dituena eta pasarte batean hau dio: “… nere ustez, bizitzan ironia da nagusi. Zergatik negar egin dudanetan, maiz, joan naiz ispiluaren aurrera, nire burua ikustera? Norberaren inguruan hegan egite hori izan daiteke bertute ororen iturria. Nortasunetik erauzten zaitu, hartan atxiki beharrean. Mugara eramandako komikotasuna, barre eginarazten ez duen komikotasuna…”. Ildo horretan doa hein batean Ibanena ere. Bere burutik, euskal literaturatik irteten da, eta umorez jantzita itzultzen digu.\nIban errealitatearen izendatzaile eta ordenatzaile bat da. Gehienetan fikzioaren bidez. Ikustea kostatzen zaiguna, batzuetan deserosoa zaigulako, ikusarazten digulako, izendatzen duelako. Juan Antonio Gonzalez Iglesiasek Un ángulo me basta liburuko poema batean, “Arte poética” izenekoan, dioena egiten du. Si no quieres quedarte a mirar la tormenta yo la miro por ti. Baina lehen aipatutako umorez, maite duen norbaiti hizketan ari balitz bezala, oso berea den zerbaiti buruz.\nBegiratzaile hain argia izatea ez da zenbaitetan doan ateratzen. Idazle kamikaze xamarra dela esatera nindoan, baina ez da hori: Zaldua ez doa hiltzera. Zuzenagoa da beharbada errealitatea a porta gayola hartzen duela esatea. Bestalde, historialaria delako ere bai agian, gauzak ordenatzeko beharra dauka. Elkarrizketetan entzun/irakurri izan diot beretzat garrantzitsua irakurtzea dela, dena idatzita dagoela eta, beretzat, idaztea ez dela irakurtzea bezain garrantzitsua (nahiz liburutegitik etxeratu eta tekleatzen jartzen den, berak dioenez, inbidiaz ziur asko). Normalean Ibanek gezurrak idazten dituenean ere egia esaten badu ere, baieztapen hori ez diot sinesten. Ibanek bizitzaren/munduaren desordena, logika falta, koherentzia falta, bidegabekeriak… izugarrizko inpotentziaz bizi dituela esango nuke, eta gure zorionerako, inpotentzia horri ihes egin beharrean, aldarrikatu egiten du, denok ikusteko/ulertzeko moduan ordenatu ondoren. Normalean fikzioaren bidez. Oraingo honetan saiakeratxoen bidez.\nGaur egunari idazten dio Ibanek, historialari on gisa, gaur egunak segituan kolpatzen baitu bera, eta berehala ematen digu inguratzen gaituenaren kronika: horren adibide dira euskal literaturari buruzko saiakeratxo hauek, ez baitira libururako idatziak, unean unean argitaratuak baizik, une horretan kolpatu duenari erantzuteko. Baina gauzen funtsa ikusteko azkartasun hori mantso eratutako jakituria baten ondorioa da, bat ere bat batekoa ez den aurretiko eskema interpretatibo batena. Bestela anekdota gisa pasa daitezkeen kontuei testuingurua eta zentzua ematen die Ibanek, eta horrela ematen die dagokien garrantzia. Beraz, egia izango da berak dioen eran dena idatzita dagoela, baina gaur eguna gaur bakarrik gertatuko da gaurko moduan, eta norbaitek izendatu behar du gaur egun hori dagokion ñabardura jarrita, kontraesanari dagozkion izen-abizenak emanda: horretarako behar ditugu Iban Zaldua bezalakoak.\nLiburu honetan errepikatzen den Ibanen beste konstante bat laburtasunaren aldeko apustua da. Horretan bere ipuinen oso antzekoak dira liburu honetan bildutako saiakeratxoak, erritmoaren aldetik, ekonomiaren aldetik, bizitasunaren aldetik. Laburtasun horrek irakurle gisa akats bat egitera eraman gaitzake: dena kolpetik irakurtzearena. Egia esan, liburua nahigabe irentsi baitezakegu. Erritmoak harrapatu egiten zaitu eta, Ibanen ironiarekin bat egiten baduzu, liburuan geratzeko gogoak harrapatzen zaitu eta nahi gabe pasatzen dituzu orrialdeak. Baina irakurketa pausatuago bat egokiagoa dela iruditzen zait, Ibanen laburtasuna orriak alperrik ez betetzearekin lotuta baitago, eta ñabardura asko gal daitezke denak kolpetik irakurrita.\nBukatzeko, liburuez aritzeko gehiegi erabiltzen dela iruditzen zaidan hitz bat erabiltzeko tentazioa dut. Ausarta. Unibertsitatean ikasle nintzela izan nuen nik Iban Zalduaren berri bai irakasletzat, nire irakaslea zelako, bai idazletzat: taula gainean ikusi nuen lehen aldian, Gerardo Markuletarekin ari zen “Poesiaren alde, poesiaren kontra” emanaldian. Polemizatzen ezagutu nuen, beraz, bere klaseak ere eztabaida konstante bat zirenez. Aierbek hitzaurrean Rafael Reig aipatzen du liburuaren harira, eta niri, gogora etortzen zaidana Chestertonen (liburuan aipatzen da idazle hori) eta Bernard Shawren arteko eztabaida bat da, liburu batean jaso zena. Nik gazteleraz irakurri nuen: ¿Estamos de acuerdo? izena du eta oso dibertigarria da. Bi idazleek kontzesiorik gabe eztabaidatzen dute, elkar zirikatuz, gauzei dagozkien izenak jarrita. Eta Ibanek izen-abizenak jartzen ditu bere liburuetan. Horregatik izan dut “ausarta” adjektiboa erabiltzeko tentazioa, gurean zaila delako aipatu dudan Ibanen eta Markuletaren emanaldian edo Chestertonen eta Shawren liburuan sumatzen zen giroa aurkitzea: eztabaida umoretsua, baina zorrotza… Niri gustatuko litzaidake Ibanen saiakeren erantzunak irakurtzea, bertan aipatutakoek (aurkezpenera gonbidatuta egon behar lukete) edo beste edonork maila bereko erantzun ironiko, zorrotz eta burutsuak ematea. Horretarako gai bagina, ez nuke “ausarta” adjektiboa erabili beharko, estimulatzailea, gogo-pizgarria, dibertigarria… erabiliko nituzke. Eta liburua hala dela iruditzen zait: argigarria, zirikatzailea, gogo-pizgarria, adimentsua eta dibertigarria.\nNi desiatzen nago volgalari ohien email-katean gaurkoaren kronika nola egiten digun irakurtzeko. Beharbada, zuek ere irakurriko duzue hurrengo libururen batean.\nIritzia,Testuak atalean publikatua\t| (Euskal) Literatuaren alde (eta kontra),G. K. Chesterton,Gustave Flaubert,Juan Antonio González Iglesias,Uxue Apaolaza,Volgako Batelariak hitzekin laburtua | Utzi erantzun bat


#303 Tropela.eus podcastak: 2018ko Espainiako Vuelta errepasoak – 21. etapa – Tropela.eus bloga\nBidaltzailea:Tropela Elkartea\t 2018-09-16 2018-09-16 Utzi iruzkina #303 Tropela.eus podcastak: 2018ko Espainiako Vuelta errepasoak – 21. etapa bidalketan\nVivianik (QST) irabazi du 2018ko Espainiako Vueltako azken etapa. Horrenbestez Sagan (BOH) etapa garaipenik gabe geratu da Vuelta honetan. Vuelta Simon Yatesek (MTS) irabazi du, Mas (QST) eta Lopez (AST) izan dituelarik podiumeko kide. Gogoratu Ion Izagirrek 9. postuan amaitu duela eta gaurkoan txirrindularitza profesionalari agur esan dion euskalduna Igor Anton (DDD) izan dela. Hau eta gehiago kontatzen digu Egoitz Lizasok (@elizaso) mini podcast honetan.\nBidaltzailea:Tropela Elkartea 2018-09-16 2018-09-16 Hemen argitaratua:Errepasoa, Espainiako Vuelta, Euskaldunak, PodcastakEtiketak: Igor Anton, Ion Izagirre, Mas, Miguel Angel Lopez, podcast, Sagan, Sailkapenak, Viviani


'Euskal Udazkena Bordelen': ostiralean abiatuko da Bordeleko Euskal Etxearen kultur jaialdia\nBestalariak, euskal etxeko abesbatzak, jaialdian parte hartze nabarmena izango du (argazkia BordeleEE)\nUdazkenean euskal musikaren soinuak izango dira entzungai Bordelen, hango Euskaldunen Biltzarra euskal etxeak antolatu duen jaialdiari esker. Musikaz gain, literaturak, zineak eta euskal kulturak ere leku nabarmena izango dute jaiaren egitarauan. Bestalariak eta Kantuka koruen kontzertuak, Maddi Oihenart kantariaren emanaldia, mintzaldiak, erakusketak, 'Nomadak TX' dokumentala eta Bernardo Atxaga, Itxaro Borda eta Kepa Junkera musikariak eskainiko duten literatur gaua dira euskal etxearen proposamenak. Ostiralean hasi eta urrian 18a bitartean, Euskal Udazkena Bordelen.\nBordele, Frantzia. Bordeleko Euskal Etxea urte oso aktiboak izaten ari da, elkarteko kideen engaiamendu eta ekimen berriak aurrera ateratzeko gogoari esker. Euskara, musika eta euskal kulturaren sustapenaren arloan hamaika ekitaldi bultzatu ditu, eta lan horren azken emaitza ostiral honetan bertan jarriko da abian: 'Euskal Udazkena Bordelen' jaialdia.\nEgitaraua Bordeleko Journées du Patrimoine 2008 kultur jardunaldien irekiera ekitaldiarekin hasiko da. Euskal Etxeko abesbatzak, Bestalariak taldeak, kontzertua emango du hiriko Udaletxean. Herriko Etxea bera eta euskal etxea dira antolatzaile eta Bordeleko alkate Alain Juppék ere parte hartuko du ekitaldian. Emanaldia arratseko zortzietan izango da eta doakoa izango da.\nHurrengo ekitaldia irailaren 29an egingo da, BatekMila erakusketaren inaugurazioarekin. BatekMila Iparraldeko Euskal Kultur Erakundeak prestatu duen ikusgarria da; 'Euskal Herria eta Diasporako euskal munduetan barna bidaia egitea' proposatzen duena. Inaugurazioa jai bihurtu nahi dute antolatzaileek eta Bestalariak koralak eta Maddi Oihenart kantari zuberotarrak kontzertua eskainiko dute.\n'Baskoi erran duzu?'\nUrriaren 3an, 'Vous avez dit basque?' (Baskoi erran duzu?) mintzaldia eskainiko du Mikel Duvertek Euskal Etxean. Basque hitza noiz sortu eta zer herri deskribatzen duen azalduko du Duvertek. Hizlaria biologian doktorea eta euskal antropologian aditua da. E. Goyheneche historialaria eta J. M. Barandiaran antrolopogo ezagunaren eskutik piztu zitzaion Duverti euskal antropologiaren grina.\nUrriaren 11an, larunbatean, St. Pierre elizan kontzertua eskainiko dute Bestalariakek eta Kantuka Abesbatzak. Kantuka Nafarroa Behereako Behauze herritik dator, eta 65 kantarik osaturiko koru mistoa da. Didier Irigoin izango dute zuzendari, eta Bestalariak taldeak, aldiz, Marianne Guerin. Kontzertua 20:30tan hasiko da.\nAtxaga, Borda eta Junkera\nJaialdia urriaren 18an, larunbatean, bukatuko da, Euskal Etxean egingo den 'Literatura gaualdia' ekitaldiarekin. Bernardo Atxaga eta Itxaro Borda idazleek euren lanen irakurraldia eskainiko dute, Kepa Junkera trikitilariaren musikaren laguntzaz. Euskal idazleen parte hartzea urriaren 9tik 23ra Bordelen egiten den 'Lettres du Monde' jaialdiaren karira dator.\n'Euskal Udazkena Bordelen' jaialdiri buruzko informazio gehiago, Bordeleko Euskal Etxearen webgunean, hemen.\nBordelek euskal musika eta dantzarekin gozatu zuen Fête de la Musique jaiaren 5. edizioan\nChivilcoyko Amalur taldeak eta sukaldari laplatatarrek Tolosako babarrun jatea prestatu zuten 60 lagunentzat


NUPek eskolako ikasleak saritu ditu - Lakuntza - Guaixe.eus\nNUPek eskolako ikasleak saritu ditu\nGuaixe 2022-06-21 10:01\nZientzia eta emakumezkoak lehiaketara aurkeztutako lanak eman die saria eskolako 3. mailako 15 ikasleri. Emakume zientzialarien berri ematen duen mapa interaktibo bat aurkeztu zuten\nNafarroako Unibertsitate Publikoko Emakumearen, Zientziaren eta Teknologiaren Katedra eta Ikerketako Errektoreordetzak Emakume zientzialaria izan nahi dut eskola lehiaketa antolatu zuen eta aurten parte hartze errekorra izan dute: guztira 91 lan aurkeztu dituzte 15 ikastetxetako ikasleek egindakoak. Lehen Hezkuntzako aurreneko bi zikloak hartzen dituen modalitatean Lakuntzako eskolako LHko 3. mailako ikasleek egindako lana saritu zuen epaimahaiak. Ikasleek liburu sorta joan den ostiralean jaso zuten. Gainera, unibertsitatean bertan tailer batean parte hartu zuten eta ikastetxea bisitatzeko aukera eskaini zieten.\nHamaboskote lakuntzarrak Olatz Jimenez Nadales irakaslearekin gaztelania ikasgaian egin zuten lana. Mujeres de la ciencia izenburua eman zioten eta munduan barnako 13 emakumezko zientzialariren berri ematen zuten lana aurkeztu zuten lehiaketara. Eduki interaktibo eta animatuak sortzeko Genially online tresna erabiliz mapa interaktiboa sortu zuten (https://labur.eus/6gxlb).\nSarituak izan ziren: Enara Areta Razkin, Iraide Arretxe Luis, Antton Azpiroz Razkin, Mikel Azpiroz Razkin, Aiora Baleztena Santesteban, Mikel Barrio Costa, Ander Bedoya Hurtado, Marwa El Attaoui, Iker Garcia Agirre, Houyam Hamdi Lehmar, Enaitz Hernaiz Ollo, Mattin Lazkoz Etxebeste, Maddi Lorente Nicuesa, Nahia Recondo Aldunate eta Jon Salinas Andueza.\nLakuntzan daude “Emakume zientzialari izan nahi dut” sariak\nGuaixe 2019 urr 19 Lakuntza\nAntzezlan horretan oinarrituta egindako lanengatik, eskolako ikasleek Lehen Hezkuntzako 3., 4. eta 5. ikasmailako lehen saria eta akzesita eskuratu...


CUERPOS ADMINISTRATIVOS DEL ESTADO\nHerritarrentzat interes orokorrekoak diren eginkizunak gauzatzen dituzten Estatupeko langileen artean, Estatuko Administratzaile Zibilen Goi Mailako Kidegoa eta Estatuko Kontuhartzaileen eta Ikuskatzaileen Kidegoa ditugu. Seiluak Herri Administrazioko funtzionarioen bi kidego horiei eskainita daude, eta profesional horien elkarteak identifikatzeko ikur ofizialen irudia erakusten dute\nEstatuko Administratzaile Zibilen Goi Mailako kideek gerentzia publikoko gai anitzeko lanak egiten dituzte; eta berariazko eginkizunak, aldiz, kidego bereziek edo fakultatiboek. Kidego fakultatiboak, besteak beste, Estatuko Abokatuen Kidegoa, Estatuko Bide Ingeniarien Kidegoa edo Estatuko Estatistikari Fakultatiboen Kidegoa dira. 1984. urtean, Funtzio Publikoa eraldatzeko Neurriei buruzko Legea indarrean jarri zenean, izen hori hartu zuen, eta harrezkero, kidegoan beste kide batzuk ere bildu ziren, zehazki, lehen Estatuko Administrazio Zibileko Informazio eta Turismo Teknikarien Kidegoko eta Teknikarien Kidegoko funtzionarioak zirenak (azken horiek gaztelaniazko TAC akronimoaz dira ezagunak). Kidegoa Ogasun eta Herri Administrazio Sailari dago atxikita, eta langileak politika publikoak zuzentzeaz, kudeatzeaz eta gainbegiratzeaz arduratzen dira, besteak beste; horrela, egitura komuna ematen diote Administrazioari, eta horrek arlo guztien koordinazioa errazten du. Haien lana Gobernuko ministerioetan, ordezkaritzetan eta ordezkariordetzetan, Europar Batasunean eta enbaxadetan egiten dute. Kidegoa lau ardatzetan egituraturik dago, eta honako hauek dira: ardatz juridikoa, gizarte-zientziei buruzkoa, ekonomikoa eta teknikoa.\nEstatuko Kontuhartzaileen eta Ikuskatzaileen Kidegoa ere Ogasun eta Herri Administrazio Sailari dago atxikita. Era esklusiboan esleituta ditu honako eginkizun hauek: sektore publikoko finantza- eta ekonomia-jarduerak kontrolatzea; kontabilitate publikoa zuzentzea; finantzak kontrolatu eta ikuskatzea; eta diru-sarrera publikoak kontrolatzea. Kide horiek dute Estatuko aurrekontu orokorrak, Kontu Auzitegiko lanak eta erkidegoko funtsei buruzko txostenak egiteko ardura. Haien lana honako toki hauetan egiten dute: Estatuko Kontuhartzailetza Nagusian, Ministerioetako Kontuhartzailetza Delegatuetan, erakunde autonomoetan, erakunde publikoetan eta nazioarteko erakundeetan.


Thierry Truffaut. Antropologoa: Neguko jai ugari iragaite ohiturak dira: urte zaharra hil behar da berria etorrarazteko - Euskonews\nThierry Truffautek 1978an Lapurdiko inauterietako eta neguko ohituren datu bilketa sakona hasi zuen. Ordutik, eta 2011ra arte, bere generoan bakarra den datu base bati forma ematen joan zaio, Bidasoa iparraldeko euskal herri-kulturako adierazpide horien aintzatestea eta lehengoratzea bilatu asmoz. “Vers un inventaire des traditions carnavalesques et hivernales de la provincie du Labourd / Euskal Herriko Lapurdi probintziako inauteri eta negu ohituren zerrendatze bati buruz” tituluarekin, Jose Miguel de Barandiaran Fundazioak 2005ean beka eman zion ikerketa hau editatu berri du. Daukan osotasunagatik bere generoan bakarra da lana, neguko ohitura guztien bai eta negu-jatorria daukaten baina beste garai batera igarotako usadioen, eta ziklo horretako elementu erritual, dibertimendu zein ludiko propioen inbentario osatua finkatzen du.\nOrdubeteko iraupena duen beste DVD batean, duela urte piloa inauteriak egiteko moduari buruz euskaraz hitz egiten duten pertsona nagusien testigantzak jasotzen dira. Eta azkenik, hirugarren diskoak, hau ere ordubetekoa, azken hamar urteetan Lapurdin inauteriak eta neguko jaiak nola berreskuratu eta kontserbatu diren erakusten dituzten autorearen film etnografikoak jasotzen dira, dantza, musika eta testuinguruarekin. Thierry Truffaut (Baiona, 1957) Antropologoa, eta Gizarte Zientzietan (Antropologia eta etnologia) diplomatua eta doktoregaia Pariseko École des Hautes Étudesen, eta Frantziako Tolosako Mirail Unibertsitatean Gizarte Antropologia Zentroko LISST Laborategiko kide elkartua. Bere ekimen ikertzailea, Ipar Euskal Herriko eta Gaskoniako Ondare Immaterialaren babes, transmisio, eta garapenaren aldeko konpromiso aktiboarekin txandakatzen du 1974tik. Iparraldeko ohituretan aditua, horiek, eta batez ere inauteriek, egutegiarekin duten erlazioan jarri du arreta 1978tik antzina. Artikulu eta obra ugariren egilea, elkarte kultural anitzetako kide aktiboa da, besteen artean, Eusko Ikaskuntza, Lauburu, Etniker Iparralde eta Lapurtarrak erakundeetakoa, azken horretako fundatzaile-kide izan zelarik. Halaber, Euskal Dantzarien Biltzarreko Ohorezko Lehendakaria da.


Ba al zenekien itsasontziak jaurtitzeko airbag-ak askotan Pneumatic Fenders-ekin nahasten direla?\nBa al zenekien itsasontziak jaurtitzeko airbagak askotan Pneumatic Fenders-ekin nahasten direla? Airbagak itsasontziak jaurtitzeko eragiketetarako erabiltzen dira eta, beraz, Fender Pneumatikoak baino guztiz bestelako helburua dute. Fender Pneumatikoak atrakatzeko egiturak eta ontziak babesten ditu, batez ere ...\nDataIntelo-k duela gutxi "Rubber Fender Market" izeneko txosten zabala argitaratu du, merkatuaren ikuspegi orokorra eskaintzera bideratuta dagoena. Txostenak merkatuko funtsezko alderdi guztiei buruzko azken informazioa eskaintzen du eta eragin nabarmena izango duela espero da ...\nKautxuzko Fender pneumatikoko merkatu globalaren ikerketen txostenak industriaren dinamikak eta industriaren garapenean laguntzen duten hainbat joera biltzen ditu. Gainera, ikerketaren txostenak industriaren azken datuak, etorkizuneko joerak, produktuen eta azken erabiltzaileen sarreren hazkundea eta efektibitatea ere eskaintzen ditu ...\nItsas airbag merkatuaren hazkunde potentziala eta eragile nagusien beharrak aztertzea\n”Azken Report Hive Research txostenak adierazi zuen hurrengo urteetan munduko itsas airbagen merkatua azkar haziko dela urteko hazkunde-tasa egonkorrarekin. Argitalpen honek merkatuaren datu historikoak eta benetan dituen mugarriak ezagutzeko ...\nItsasoko babes pneumatikoen merkatuaren eredua\nHorrek aldaketa batzuk ekarri ditu. Txosten honetan COVID-19k merkatu globalean duen eragina ere deskribatzen da. Reports Insights-ek idatzitako "Pneumatic Marine Fender Market Analysis" laburpenean, joera bertikal honetara daramaten egungo joerak aztertzen dira ...\nIndustriako adituek emandako kalitate pertzepzioa azpimarratzen du. Txostenak merkatuaren funtsezko dinamiken ebaluazio zehatza eskaintzen du eta itsasontzietako babesen industria globalaren egiturari buruzko informazio zabala eskaintzen du. Txostenak lehiakortasun faktoreak hartzen ditu kontuan, hauek dira ...\nAtzerriko fender merkatuaren tamaina, enpresaren profila, motak, aplikazioak\nArgitaratu berri den 2021eko inteligentzia txostenak ikuspegi aberatsak eskaintzen ditu itsasoko babes merkatu globalaren hazkunde-aukerei buruz. Merkatuaren epe labur eta luzeko hazkunde aurreikuspenak eskaintzen ditu, eta merkatua osatzen duten hazkunde faktore desberdinen azterketa sakonean oinarritzen da ...\nItsasoko Fender Global (Marine Fender) merkatua\nMarketQuest.biz-ek argitaratutako “Fabrikatzaileen 2021 Itsasoko Fender Merkatu Globala, motak eta aplikazioak, 2026. urterako iragarpena” izeneko txostenak hainbat analisi maila eskaintzen ditu, hala nola industriaren analisia, industriaren joerak estaltzen dituena, sortzen ari diren eta hazkunde handiko merkatu segmentuak, hazkundea. ...\nontzi-babesaren merkatu kuota, joerak, aplikazioak eta aukeren ebaluazioa\nTxostenak aukerak eta egungo merkatuaren baldintzak kalkulatzen ditu eta 2020-2025 iragarpen aldian itsasontzi babeslearen merkatu globalean parte hartzen duten merkatu segmentuei buruzko argibideak eta eguneratzeak eskaintzen ditu. Txosten hau gaian adituek eta anal ...\nItsas airbagen merkatua aztertzea\nTxostenak COVID-19ren eragina merkatu globalean ere jasotzen du. Koronabirusak eragindako pandemiak (COVID-19) mundu osoko bizitzako alderdi guztietan eragina izan du, baita negozio sektorean ere. Horrek hainbat aldaketa ekarri ditu merkatuko baldintzetan. Industriaren mundu mailako alderdi ...\nNola aukeratu Gomazko Pneumatikoko Fenderaren garraiobidea?\nKautxuzko Fender pneumatikoa airez betetzen da eta maskuriko aire konprimitua inpaktuaren energia xurgatzeko erabiltzen da, ontzia atrakatzean bufferra egin ahal izateko, talka eta talka prebenitzearen efektua lortzeko. . Produktuak erresistentzia handiko, higadura erresistentzia handiko ... ezaugarriak ditu.\nIkuspegi orokorra: itsasontzia airbag jaurtitzeko teknologia Txinak asmatu zuen 1980ko hamarkadaren hasieran. Nire herrialdeak jabetza intelektualeko eskubide erabat independenteak dituen teknologia honek, 30 urte hobetu eta garatu ondoren, 100.000 tonako itsasontziak jaurtitzeko ahalmena du orain. Bere aplikazioa ...\nItsas airbag merkatuaren eskariaren hazkundearen joerari buruzko argibideak datozen 5 urteetan\nEraikuntzaren lehiakortasuna dela eta, garrantzitsua da itsas airbag merkatuaren kontsumo saturazioa bereiztea. Hori dela eta, txostenak merkatuaren segmentazio azterketa sakona eskaintzen du, hala nola mota, aplikazioa, eskualdea eta azken erabiltzailea segmentu anitzetan oinarrituta. Zehazteko erabiltzen da ...\nOntzigintza konpainiak gidatzen du airbagekin itsasontzi berriak jaurtitzen\nGlasgowen egoitza duen ontzigintza konpainia batek jakinarazi zuen Eskoziako arrain hazkuntzako industriarentzako bere itsasontzi berria Clyden lehen aldiz bota zela. Ferguson Inverlussa Itsas Zerbitzuentzako 805 kaskoa eraikitzen ari da, ofizialki Kallista Helen izenarekin ezagutzen dena. Kroskoa laneko itsasontzia da ...\n2020 (5.) Qingdaoko Nazioarteko Ozeano Zientzia eta Teknologia Erakusketa.\nIrailaren 22an 2020 (5.) OST ospakizunean sartu berri gara. 24ra arte. Merkatu ona itsasontziak aireratzeko airbagetarako eta gomazko pneumatikoen babeserako. Itsaso sakoneko nekazaritza lantegi batzuek airbag puzgarri asko eskatuko dituzte itsasora ekipamendu handiak botatzeko. Txinak ordaindu du ...\nNola egin Plataforma Flotatzailea, Kaia Flotagarria, Etxe Flotatzailea edo Pontoi Flotatzailea Ontzirako Airbagak edo Itsas Globoak erabiliz?\nArazoa da nola aukeratu tamaina eta zenbat airbag behar dituzun geruzak, ezta? Lehenik eta behin, Max egin dezakegu. Luzera 24M da eta Min. 1M. Eredua bi si izan daiteke ...\nYatch airbag jaurtiketa\n12garren. 2020ko abuztua. Gure bezeroari bere Yatch arrakastaz abiarazten laguntzen diogu. Zehaztapena. bere Yatch: zabalera 2,5 metrokoa da eta luzera 12 metrokoa. Itsasontziaren pisua 10 tonakoa da. Adibide hau erabiltzen ari gara Itsasontziaren Airbag Airbag-a nola aukeratu erakusteko edo deitzen diogu ...\nHorizon-en FD102 superyate lineako bigarren kaskoa jarri da martxan.\nPlatonen edertasun kontzeptuaren arabera To-Kalon izendatua, belaontzia laster izango da patioko lehen bezero diren AEBetako jabeei entregatzen zaien lehen FD102. Itsas probak amaitu ondoren, belaontzia ekainean Fort Lauderdalera iristeko aurreikusita dago eta 2020ko Fort Lauderdale-n debuta egingo du ...\nTriac nazioarteko itsasontzi eraikitzaileentzako tresneria egiteko\nTriac Composites GALDERA Triac Composites-ek tapoiak eta moldeak eraikiko ditu 45 'katamaranerako Triac Composites-ek pozik agertu da nazioarteko itsasontzi eraikitzaile errespetatu batekin akordioa sinatu duela baieztatu duela 45' (13,7 m) katamaran baterako tapoiak eta moldeak eraikitzeko. Kontratazioa ...\nOntziaren Air Bag, Gomazko Fender, Itsas airbagak, Bloke konposatua, Tec Ontziak, China Rubber Fender,


#A10 Mertxe Aizpurua, Madrilgo Diputatuen Kongresurako EHBilduren Gipuzkoako zerrendaburua - Usurbil - Noaua.eus\n#A10 Mertxe Aizpurua, Madrilgo Diputatuen Kongresurako EHBilduren Gipuzkoako zerrendaburua\nNoaua Aldizkaria 2019-10-07 09:52\nApirilaren 28ko hauteskundeetara aurkezturiko hautagaitza errepikatuko du EHBilduk, azaroaren 10eko Espainiako Gorteetarako hauteskunde errepikapenera. Orduko hartan bezala, usurbildar bat izango da hautagaien artean. Gipuzkoako zerrendaburua hain zuzen, udaberriko deialdian bezala, Usurbilgo alkate ohi Mertxe Aizpurua Arzallus izango da.\nEHBilduren Mahai Politikoak azaroaren 10eko Espainiako Gorteetarako hauteskundeetarako hautagaiak apirilaren 28ko deialdiko berak izatea proposatu zuen joan den astean. Mahai Politikoak eginiko proposamena EHBilduko oinarriek berretsi eta urriaren 6an aurkeztu zituzten jendaurrean. Madrilgo Diputatuen Kongresurako Gipuzkoako zerrendaburua honenbestez, Mertxe Aizpurua Arzallus izango da. Usurbilgo alkate ohi eta Udalbiltzako lehendakari ohia.\nEuskaraz eta euskal errepublika aldarrikatuz\nApirilaren 28ko hauteskundeetan Gipuzkoan jasotako babesari esker, Mertxe Aizpurua diputatua izan da Madrilgo Kongresuan azken hilabeteotan. Maiatzaren 21ean hartu zuen kargua 2011-15 legealdian Usurbilgo alkate izandakoak.\n"Bai, hitza ematen dut legeak behartuta, Euskal Errepublika sortu arte". Hitzokin, euskaraz eta euskal errepublika aldarrikatuz hartu zuen diputatu kargua Madrilgo Kongresuan, Mertxe Aizpurua Artzallus usurbildarrak. Usurbilgo alkate ohiaren eta gainerako diputatu independentista euskaldun eta katalanen kargu hartzeak boikoteatzen, entzuna izan ez zitezen ahalegindu ziren diputatu espainolistak, antza Vox-eko diputatuak hanka kolpeen hotsekin eta oihu artean. Kongresuko mahaiak ez zuen eragotzi jarrera hau eta kargu hartze ekitaldiarekin aurrera segi zuten.\nGutxitan bezala entzun zen euskara Diputatuen Kongresuan. Hementxe duzue, Usurbilgo alkate ohiak kargua hartu zuen unea: https://app.congreso.es/v/13642072 (Une honetan: 3´50´´).\nOndoko argazkian duzue Mertxe Aizpurua, legealdia abiatu berritan, EHBilduk Madrilgo Kongresuan izango dituen gainerako diputatu kideekin batera. Aizpuruarekin batera, Oskar Matute, Jon Iñarritu eta Iñaki Ruiz de Pinedo.\nGogoan izan, Kongresuan diputatu kargua hartu zuen bigarren usurbildarra izan zela Mertxe Aizpurua. Aizpuruaren aurretik (2007-11 legealdian), Usurbilgo alkate izandako Xabier Mikel Errekondo ere diputatu izan zen Madrilgo Kongresuan Amaiur koalizioarekin 2011-15 legealdian.\nIrudien egilea: EHBildu.


Pello Eizagirre: "Negozio bat denez, mimoz zaindu behar da" - Aia orio - Karkara.eus\nPello Eizagirre: "Negozio bat denez, mimoz zaindu behar da"\nEizagirrek etxe turistikoa dauka Azpeitiko Alde Zaharrean. Duela lau urte hasi zen epe motzetarako alokatzen, eta ondo doakio, gehienean etxea beteta izaten du. Errentagarritasunaren aldetik, urte osorako alokatzeak baino diru gehiago ematen duela dio, baina lana ere askoz handiagoa dela. Asko saiatzen da zerbitzua eta irudia zaintzen\nEusko Jaurlaritzaren erregistroaren arabera, zazpi etxebizitza turistiko daude Azpeitian, eta horietako bat da Pello Eizagirrerena. Alde Zaharrean du etxea, eta badira lau bat urte turistei alokatzen hasi zela. "Aurretik, herriko saskibaloi taldeko jokalariei alokatzen nien, denboraldia igarotzeko. Haiek, ordea, martxoaren bukaeran uzten zuten etxea eta abuztu erdialdera arte ez ziren bueltatzen. Horregatik, etxea libre zegoen hilabete horietan turistei alokatzea erabaki nuen". Lehengusu batek gomendatuta hasi zen. "Hark bazuen esperientzia. Etxe berria erosi zuenean, lehendik zeukana turistei alokatzen hasi zen, eta oso ondo zihoakiola esan zidan. Probatzea pentsatu nuen".\nAirbnb plataforman iragarri zuen, eta "primeran" joan zitzaiola esan du; "ia uda guztia alokatuta izan nuen". Hurrengo denboraldian ere saskibaloi jokalariak izan zituen etxean, baina hurrengo udatik aurrera, urte guztian turistei alokatzeko erabaki hartu zuen. Eta harrituta gelditu zen: "Udan ez ezik, neguan ere oso ondo funtzionatzen du; egoten dira mugimendu gutxiagoko aldiak, baina gehienean norbait izaten dut".\nNegu partean etxea alokatzen dutenetako asko langileak izaten direla dio, herriko lantegietara etortzen direnak, komertzialak eta abar. "Gehienak bi edo hiru egunerako etortzen dira, baina izaten ditugu hilabeterako etortzen direnak ere". Dena dela, turistak ere izaten ditu, "badelako uda sasoitik kanpo bidaiatzen duen jendea ere". Udan, berriz, denetariko jendea hartzen du: "Nazioarteko zein penintsulako turistak eta pasarako bidaiariak ere dezente, Portugaldik Europa iparraldera doazenak eta horrelakoak". Iaz, hala ere, aldaketa antzeman zuen bisitarien profilean. "Hamarretik bederatzi penintsulakoak izan ziren, eta aurten ere hala izango dela ematen du, dagoeneko ia uda guztia beteta baitaukat, egun solte batzuk salbu".\nBezerorik ohikoenak familiak izaten ditu, baina gazte taldeak ere etorri izan zaizkiola aitortu du. "Denok izan gara gazteak eta kontua ez da haiei ateak ixtea ere. Etxean arau batzuk daude, eta zahar ala gazte, denek errespetatu behar izaten dituzte". Zentzu horretan, bizilagunekin aparteko arazorik ez duela izan esan du.\nHotel batera joan beharrean bere etxea zergatik aukeratzen ote duten galdetuta, prezioagatik dela uste du. "Lau kideko familia bati udako denboraldian hemen inguruko hoteletan gaua pasatzea 200 bat euro kosta lekioke; etxebizitza turistiko batean, gutxixeago". Turistek kostako herriren bat beharrean Azpeitia zergatik aukeratzen duten galdetuta, erantzuna bera da: prezioa. "Barrualdeko herria izanik, prezioak kostaldekoak baino merkeagoak dira, baina ordubetean Euskal Herriko leku turistiko ia denetara iristeko aukera daukagu". Dena dela, lasaitasun bila datozenak ere izaten direla esan du. "Mediterraneoko kostaldetik datozenak-eta ez dira hondartza bila etorri ohi, etxean nahiko hondartza badutelako. Bestelako planak nahi izaten dituzte askok, herriak eskaintzen dizkien aukerez gozatzea".\nEizagirre "oso gustura" dago orain arteko esperientziarekin. "Lana eskatzen du, baina diru iturri bat ere bada". Askotariko zereginak egin behar izaten dituela azaldu du: "Erreserbak kudeatzeaz arduratu behar izaten dut, plataformetako irudia zaintzeaz, etxea beti txukun izateaz, etxera datozen turistei harrera egiteaz, behar duten informazioa emateaz... Batzuk zer egin nahi duten erabakita etortzen dira, baina beste asko zer egin dezaketen galdezka, eta horiei beren gustuen araberako planak proposatzen ahalegintzen naiz". Whatsapp bidez ordu asko sartzea eskatzen dio horrek. "Hori pixka bat automatizatzea da orain daukadan asmoa, ohiko galderentzat erantzunak prestatuta izatea, ahal den neurrian behintzat".\nPlataformetako irudia zaintzeak ere bere lana baduela dio. "Bezeroari ematen zaion zerbitzua bezala, plataformetako irudia ere zaindu egin behar da, bi arrazoigatik. Batetik, alokatzeko etxe bila dabiltzan turistek garrantzi handia ematen dietelako beste bezeroek idatzi dituzten iruzkinei; eta bestetik, plataformek eurek dena hartzen dutelako kontuan zure etxebizitzaren iragarkiari zer leku eman erabakitzeko: bezeroen iritziak, haien zalantzak argitzeko azkartasuna, argazkiak eta abar. Horrek eskatzen du beti adi egotea".\nDena dela, ahaleginak merezi duelakoan dago. "Diruari bakarrik begiratuta, nik uste errentagarriagoa dela etxebizitzari erabilera turistikoa ematea epe luzerako alokatzea baino, baldin eta urteko garai gehienetan etxea beteta edukitzea lortzen baduzu. Hori bai, erosotasunari begiratuz gero, askoz lan gehiago eskatzen du; negozio bat den aldetik, mimoz zaindu behar izaten baita".\n2017an etxea turistei alokatzen hasi zenean, artean gaur egungo araudirik ez zegoen indarrean. "Etxebizitza turistikoei buruzko gutxieneko araudi bat bazegoen, baina gauzak ez zeuden orain bezala araututa. Eusko Jaurlaritzak 2018ko uztailean ezarri zuen lege berria, eta orduan eman nuen izena erregistroan". Udalak ere arautu ditzake etxe turistikoak, baina Azpeitikoak ez dauka araudi espezifikorik. "Baimena eskatu behar izaten zaio, Eusko Jaurlaritzak hala eskatzen duelako, baina besterik ez". Jarduera arautzea beharrezkoa zela uste du, etxejabeari zein maizterrari "babesa eta bermea" eman dizkiolako. "Airbnb eta horrelako plataformetan ere lizentzia zenbakia eskatzen dute, gainera. Plataforma batzuek ez dute behartzen jartzera, baina Jaurlaritzak bai, eta zerbait gertatuko balitz, etxejabea izango litzateke erantzulea, ez plataforma edo salmenta kanala".\nBestelako egokitzapenak ere egin ditu denborarekin. "Adibidez, check-ina aplikazio bidez egiteko aukera dute nire bezeroek, eta aplikazioak berak datu guztiak zuzenean Ertzaintzari bidaltzen dizkio, hotelek egiten duten bezalaxe". Adimendun sarraila ere jarrita dauka. Pandemia hasi aurretik eskatu zuela esan du, eta primeran etorri zaiola, kontaktua saihesteko. "Erosotasunagatik erabaki nuen adimendun sarraila jartzea, etxeko giltzak emateko aurrez aurre gelditu beharra ekiditeko. Aplikazio batekin kode bat sortzen dut, bezeroari helarazten diot, eta kode horrekin zabaltzen ditu portaleko eta etxeko ateak".


Dow Unquinesa aurki guztiz desagertuko da | Uribe Kostaz hitz egiten\n← Getxoko Torrene Aretoa eta gero… Zer?\nPlentziako tokiko historia III. jardunaldietan aztertuko da →\nKasualitateak eraman nau Dow Unquinesara. Badakit DOW-Chemical dela (zela), baina niretzat Unquinesa izan da beti. Niretzat DOW hiru zati bereiztuta egon da: alde batetik itsasadarrean ikusten dena, bestetik Avanzadan ikusten dena, amaitzeko Astrabuduatik ikusten den paisaia. Aldiz, hiru zati horiek lotzen dira, eta hiri bat sortzen dute.Esan zidaten, ia bi mila langile “bizi” izan ziren “hiri” horretan. Orain bere kaleak eta bere eraikinak hutsik daude, industria-mamua da alegia.\nMartxan dauden bitartean, bitxia da, enpresak gorrotatzen ditugu; bere desagerpenak, ordea, gure kexak sortarazi ditu. Jakina, ekonomiari dagokionez ez ezik, soziologia eta kulturari dagokienez ere hitz egiten dut.\nDow kimika-industria izan da, bere kutsadura nabarmena izan da, bai airea, bai ura (hor dago Udondo ibaia, enpresak mantendutako ahateak eta guzti), bai langileen gorputza. Langileen esplotazioa ere nabaria izan da urteetan zehar. Makina bat langilek pairatu dituzte kapitalismoaren hatzaparrak, eta, ziur, askok bizitza utzi zuten bere familiaren ogia bilatzen zuten bitartean.\nHala eta guztiz ere, behin pasatuta, dena hori herri baten bizitza bilakatzen da. Hortaz, bere hondamendien artean paseatzeak nostalgia eta tristezia sor gaitzake. Horrela da: pabilioiek utzita; biltegiek, itxiak eta hutsak; tutuek, metatuta; harriek eta landareek barruko kaleetan… Dowrekin Leioako historia zati bat galtzen dela ziurtatzen gaituzte.\nAgian, horrela izan behar da, ez dut ukatuko, baina nostalgia saihestezina da, sentimenduen arloan dago eta. Ez dakit plantea daitekeen industria-multzoaren zerbait mantentzea, edo plangintza berrian egokitzea, agian baloreak ez dira hainbestekoak, agian ez da egokia. Lekua guztiz aldatuko da, eta hango plangintza berriak ez omen du izango iraganarekin erlazioa. Lur-eremu gozoa da. Dudarik gabe, Udalak eta udaleko arkitektoek eduki badituzte eremu horretarako ideiak. Industria hori desagertuko da, bere lekuetan etxebizitzak (norbaitek pelotazo itzela egingo du), eta parketxo bat sortuko da. Leioa itsasadarrera hurbilduko da, eta Astrabuduarekiko loturak hobeak izango dira. Hala ere, Leioako historia zati bat desagertuko da.\nGure industria osoa desagertzen ari da, Itsasadarra begiratu besterik ez dugu behar, hor lehen zegoen industria-paisaia, orain paisai hezita besterik ez da ikusten. Itsasadarraren nortasuna guztiz galdu da, Leioako industria-ikurra nabariena aurki desagertuko da, halaber, gure historia eta gure nortasuna ere pixkanaka iluntzen eta galtzen da.\nKategoria: Erandio, Leioa Etiketak Erandio, Industria, Leioa. Gorde lotura.\n2 erantzun Dow Unquinesa aurki guztiz desagertuko da-ri\negilea: Mikel Begoña\n10:23 2010(e)ko uztailak 21\nLaster Urdulizen eskualdeko ospitalea egitelo lanak hasiko dira. Seguruenik natura eta paisaiaren ikuspuntutik Uribe Kostako lekurik ederrenetako bat suntsituko dute. Eraikuntza + errepideak egin beharko dira etab.\nAipatzen dozun Dow Unquinesa, edo Mecanica de la Peñako eraikuntza utzik egonik (gainera metro ondo-ondoan) holako desastre bat antolatzea ez dauka logika gehiegirik.\n19:34 2010(e)ko uztailak 22\nArrazoia duzu. Mecanica La Peña bere unean oso garrantzitsua izan zen Bizkaian, gero eta gehiago Urdulizen eta eskualdean. Dow bezala, desagertuko da inork zerbait egiten ez badu. Egia da oso arazo larria direla egitura horiek, bere azala itzela da, eta Urdulizen kasuan, oso ondo kokatuta, beraz, oso goxoa espekulaziorako.Hori saihesteko gauza gutxi egin daiteke, onena dudarik gabe, ideia bat izatea da. Hau da, udalak, hain zuzen, egitasmoa izatea Urdulizen kasuan zuk esaten duzun bezala, oso handituko da eta zerbitzuak ere behar izango ditu. Pabelloi bat edo egituraren bat udalak gera lezake udal-ekipamendu bat hor jartzeko. Ez da erraza, pentsatu behar da, baina egitasmo finkorik ez badago, ziur desagertuko dela.\nBestalde, esaten duzun bezala asko aldatuko da Urduliz datorren urteotan. Hortaz, adi egon behar dira urduliztarrak ospital berria aitzakia izan daiteke edozer astokeria egiteko.


Irakurketa gida 83 - Emakumea* by irrien lagunak - Issuu\n0. AZALA Azalean, koloreekin jolastuko dugu. Kolore ezberdinak ditugu. Beraz, aukeratu zuetariko bakoitzak kolore bat eta, ondoren, kolore horren barruan dauden hitzak edo esaldiak irakurri beharko dituzue. Ondoren, marraztu azaleko irudia beste orri baten. Marrazkiak kolore ezberdinekin margotu beharko dituzue! Margotu eta sortu zuen koloretako eguzki polita! TTARTTALO Oraingoan, zera egin dezakezue: Irakurri hitz, esaldiâ€Ś guztiak nahi dituzuen moduan. Ondoren, begiratu beheko irudiei eta hitz egin horien inguruan: Zer ikusten duzue irudietan? Zertarako direla uste duzue? Zer da irudimena? Nola uste duzue arindu daitekeela irudimena? 1. AURKIBIDEA Oraingoan, alde batetik, aurkibidea bion artean irakurriko duzue. Bakoitzak kolore bat aukeratuko du, eta hori irakurri eta ondoren, eskuineko Miren Agur Meaberen emakumearen definizioari eutsiko diozue. Irakur dezala haurrak eta, ondoren, ulertu duena adierazi dezala. Amaitzean, esaldi/definizio hori irudikatzea proposatzen dizuegu. Zein irudi/marrazki egingo zenioke esaldi horri? 2. LAGUN Gure txakurtxo Lagunen atalean, hitz eder askoak eskaintzen zaizkie emakumeei. Hartu momentu bat, hitz horiek zuen artean irakurri eta aztertzeko. Ondoren, irakurritakoaz gain, aztertu irudiak ere bion artean. Amaitzean, aukeratu gehien gustatu zaizuen esaldia eta sortu beste bat aukeratu duzuen horrekin lotura duena.\nOrria\t1\t/\t5\n3. PUPU ETA LORE Gure haurren testuan ere, aurrekoan bezala, ideia oso interesgarriak eskaintzen dizkigute! Oraingoan, aldiz, ama izateari buruzkoak dira! Irakurri nahi? Gure gomendioa honako da: Irakurri eta aztertu esaten dutena. Horretarako, haurrak irakur dezake eta zuk berak irakurtzen duen bitartean, noizean behin, esaldiak dioena zure hitzekin azal diezaiokezu. 4. TIRITATXO Tiritatxoren atalean, alua eta zakilaren inguruan ikasiko dugu. Horretarako, gure gomendioa (nahi izanez gero eta eroso sentitzen bazarete behintzat) bertan egiten dutena egitea litzateke. Gure sexu organoak, naturaltasunez ezagutzea, ikusteaâ€Ś gure burua onartzeko bide ere izan baitaiteke! 5. MARTINBERTSO Atal honetan honakoa egin dezakezue: Begiratu bion artean irudiari eta, ezer irakurtzen hasi aurretik, pentsatu bion artean; Zer ikusten duzue irudian? Zertan ari direla uste duzue? Ondoren, irakurri ezkerraldeko testua eta, amaitzean, hitz egin testuaren gaiaren inguruan. Zer iruditzen zaizue, gaur egun emakumeak ere bertsotan jardutea? Zein beste eremutan eman da aldaketa hori emakumearentzat? Non indartuko zenukete emakumearen presentzia? 6. HAURRENTZAKO YOGA Atal honetan zera egin dezakezue: Irakurri, lehenik eta behin, testua nahi duzuen moduan eta, ondoren, egin bertan agertzen diren yoga ekintzak. Gozatu etaâ€Ś testuan dioten bezala: gorputza lurrean eta burua zeruan!\nOrria\t2\t/\t5\n7. HAUR KANTAK Kantua, amari dedikaturikoa dela kontuan izanda, zera gomendatzen dizuegu: Esan haurrari amari idatziriko kanta dela eta ea irakurri nahi duen. Irakurri nahi badu, utzi lasai irakurtzen. Ondoren, doinu bat jarri kantari eta proposatu haurrari kanta ozen kantatzeko. Amaitzeko, bion artean (beti ere, haurrari protagonismoa utzita) amari dedikaturiko abesti bat sortuko duzue. Amaitzean, oparitu amari kanta: idatziz, kantatuz, dantzatuzâ€Ś nahi duen moduan egin dezala. 8. BARATZE NATURALA Gure laguntxoen testua bion artean irakurtzea gomendatzen dizuegu. Irakurri lasai, ozen eta gozatu elkarren arteko elkarrizketa. Amaitzean, Karakola eta Barearen artean beste elkarrizketa bat sortu dezakezue! 9. ESKULANA Eskulanen atalean, ondorengoa da gure proposamena: Lehenik eta behin, ezkerraldeko testua irakurri (bion artean) eta, ondoren, Itsas Maskorrekin egindako irudiak erreproduzitzen saiatu. Horretarako, aurretik, Itsas Maskorrak aurkitu beharko dituzue. Ondo pasa!\nOrria\t3\t/\t5\nIRRIA ALDIZKARIA Testu hau zuk zeuk irakur diezaiokezu haurrari. Uler dezala ondo testuaren esanahia. Amaitzean, galdetu haurrari: Irakurtzea gustuko duzu? Noiz irakurtzen duzu gusturago? Nola gustatuko litzaizuke irakurtzea? Zer egin dezakegu irakurketa gogokoago izateko? Animatu haurra bere ideia zaparrada luzatzera! 10. EUSKAL HERRIKO ANIMALIA Txori honen inguruan irakurtzeko, zera egin dezakezue: Lehenik eta behin, irakurri iezaiozu sarrera zuk haurrari. Ondoren, irudiekin dauden testuak harturik, irakurtzen hasi aurretik eta irudia begiraturik, testuan agertuko dena asmatzen saiatuko zarete! 11. PIRRITX, PORROTX ETA MARIMOTOTS Animatu haurra testu osoa irakurtzera eta, amaitzean, azaldu diezazula ulertu duena. Amaitzean, marrazki dotore bat egin bion artean irakurri duzuen horren inguruan! 12. TXOKO TXIKI KUTTUNA Testu eder hauek, nahi duzuen eran irakur ditzakezue. Hori bai, esan haurrari irakurketa gozatzen, sentitzenâ€Ś saiatuko garela! Amaitzean, asmatu, EMAKUMEA hitza erabilita, beste olerki polit bat!\nOrria\t4\t/\t5\n13. MARIKALANBRE Jarri haurra zure ondoan eta esan testu polit-polit bat irakurriko diozula. Irakur iezaiozu testua eta joan azaltzen testuan agertzen diren ideia garrantzitsuenak. Amaitzean, hitz egin dezala testua entzutean ulertu eta jaso duen horren inguruan. 14. LARGABISTA Galdetu haurrari e, Zugarramurdiko Leizea ezagutu nahi duen. Erakutsi irudiak horretarako. Ondoren, erakutsi letra larri eta gorriz dauden orriak eta galdetu ea irakurri nahi dituen hitz horiek! Irakurtzen baditu, amaitzean, azaldu zer irakurri duen eta hitz egin sorginen inguruan berarekin. Amaitzean, Leizeen eta sorginen marrazkiak egin ditzakezue! 15. MARIMATRAKAK Gure gomendioa honakoa litzateke: Irakurri izenburua eta hasierako paragrafoa haurrari. Ondoren, animatu haurra istorioari amaiera ematera. Asma dezala zerbait! Amaitzean, irakurri testu erreala. Badu asmaturikoarekin antzekotasunik? 16. MUNDUAK GUZTIONTZAT BEHARKO LUKE Esan haurrari Guztiok elkartea ezagutuko duzuela. Horretarako, testua irakurri beharko du. Komentatu, irakurtzen amaitzean duenean, Guztiok elkartea zer den azaldu beharko dizula. Ea irakurritakoa ondo ulertzen duen eta ulerturikoa, ondo azaltzeko gai den!\nOrria\t5\t/\t5\nIrakurketa gida 83 - Emakumea*


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Metal-eraikuntzak (Heziketa Zikloa). Goi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Lanbide Heziketa"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Metal-eraikuntzak (Heziketa Zikloa). Goi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Lanbide Heziketa


Berrizko Kultur Etxeak urtarriletik maiatzera bitartean 20 kultur ekitaldi baino gehiago hartuko ditu - Berriz - Anboto.org\nBerrizko Kultur Etxeak urtarriletik maiatzera bitartean 20 kultur ekitaldi baino gehiago hartuko ditu\nMaialen Zuazubiskar 2022-01-11 14:33\nArgazkia: Berrizko Kultur Etxea\nUrteak dira Berrizek kulturaren aldeko apustua egiteari ekin ziola, eta orduz geroztik Berrizko Kultur Etxeak eskeintzen duen kultur programazioa eskualdeko erreferenteetako bat da. Aurten ere, ohiturari jarraituz, urte hasieran lehenengo hilabeetako kultur programazioaren berri eman dute. Hau da urtarriletik maiatzera bitarteko ekimenen berri.\nHogei ekitaldia baino gehiago dituen kultur programazioari Antonio Deuna Berrizko jaiekin batera eman diote hasiera. Urtarrilaren 14tik maiatzaren 21era bitartean Berrizko Kultur Etxea musika kontzertuz, dantzaz eta antzerki familiarrez beteko da.\nEsan bezala, kultur programazioari urtarrilaren 14an emango diote hasiera, Dana Moya eta Miren Agur Meaberen musika eta poesia errezitaldiagaz. Gainera, urtarrilaren16an Altsasu antezlana taularatuko dute.\nHorrez gain, Cortocircuitos abeslariaren 'Mr. Kilombo' edo Niña Coyote eta Chico Tornado taldeen musikaz gozatzeko aukera egongo da. Baita, Zurrunka Teatro zein Markeliñe antzerki taldeen ikuskizunez ere, besteak beste.\nKultur ekitaldi hauetarako sarrerak eskuratu gura dituztenek aurrez aurre zein online eskuratzeko aukera izango dute.\n19:00 Dana Moya eta Miren Agur Meabe\n19:00 Altsasu (La Dramática Errante)\n17:00 Zuhaitzak landatzen zituen gizona (Gorakada)\n19:00 Semea pixka bat motelago dabil soilik (Tanttaka)\n17:00 Aioko (Zurrunka Teatro)\n19:00 Lehendakari gaia (Txalo produkzioak)\n17:00 Leihoak (Teatro Paraiso)\n19:00 MR. Kilombo (Cortocircuitos)\n18:00 Nire Sudur Puntan (Kolektivo konika)\n19:00 Lof Ladier on fight (Doos Colectivo)\n19:00 Winona & Grace (Khea Ziater)\n12:00 Atzerrian lurra garratz (Huts teatroa * Artedrama)\n19:00 Niña Coyote eta Chico Tornado\n17:00 Tempus (El que ma quedá de Teatre)\n19:00 Cabezas de cartel (Perigallo Teatro)\n17:00 Ganbara (Markeliñe)\n19:00 Arima (Amaia Elizaran)\n19:00 Fresa y chocolate (Alberto Alfaro & Teatro de la Entrega)


urria 11, 2012 @ Danele\nKontuan hartuta 1) ipodaren kablea batek-daki-non utzi nuenez gailu gajoak azken hiru hilabeteotan bateria usaindu ere ez duela egin eta 2) garraio publikoko zenbait txoferrek Death Proof-eko hiltzailea direla sinetsita hartzen dituztela gure errepide lau zein malkartsuetako bihurguneak (eta ez dut izenik esan nahi baina batez ere etxe batekoak izaten dira eta nago zuetako askok jakingo duzuela nortaz ari naizen, plusen bat emango al diete bost minutu lehenago helmugaratu eta bidenabar kotxe gabeko dohakabeon bizitzak arriskuan jartzeagatik?) eta 2.1) hortaz, zuzen eta zurrun eta irakurri ezinik joan behar izaten naizela jesarlekuan jesarrita, gosaldu dudanarekin ingurukoen arropak ez zikintzeko; aise ondorioztatu daiteke, denbora hiltzeko baliabide gutxi gelditzen zaizkidala eskura autobusera igotzen naizenean eta askotan, ezin izaten dudala albokoen solasaren aditzea ebitatu (gainera badirudi garraio publikoak jendea bultzatzen duela barrenak husteko behar jendarte-indibidualdu-honetan-gero-eta-larriago hori ozenki praktikatzera). Duela gutxi, beraz, mikroxenofobia kasu maitagarri batez gozatzeko aukera izan nuen, baina mikro aurrizkiak ez du ezdeusa esan nahi eta krisiarekin asko ugaldu dira fobia guztiak eta aski da.\nPepe Danquart (Singen, 1955) zinemagile alemaniarraren 1993ko film labur bat aurkezteko kontatzen dizuet hau guztia, horrek ere bai arrazakeria duelako hizpide. Horrelako lanetan erraz ikusten da non dagoen jazarpena eta atsoak guztiok sutuko gaitu (hots, sarrera luzearen ostean oraindik ere bideoa ikusten baduzue), baina zailagoa da eta maila batean baita garrantzizkoagoa ere, eguneroko bizitzan erne egotea eta hurkoarengan baina batez ere geure buruengan detektatzea jarrera eta diskurtso kaltegarri horiek.\nAzkenik, laga testuinguru apur bat ematen, bideoaren ulermenarako beharrezkoa edo gutxienez oso lagungarria delakoan. Lehenik eta behin, izenburuari dagokionez, literalki bidaiari beltza esan nahi du, baina horrek alemanez esanahi metaforiko oso orokortua du, alegia, garraio publikoan bidai-txartelik gabe doan pertsona da (geuk ere maiz erabiltzen dugu kolore hau ekintza ilegaletarako, adibidez, diru beltza edo beltz lan egitea). Kasu honetan noski, esaldiaren esanahi metaforiko eta literalaren arteko jokoaz baliatzen da zuzendaria. Bigarrenik, bideoko protagonistak “hotentote” hitza darabil, zeina khoikhoi Afrika mendebaldeko herri indigenari erreferentzia egiteko erabili izan baita. Bukatzeko, aintzat hartzekoa da bideokoa 90. hamarkada hasierako Berlin dela, hots, DDRaren amaieraren ostean egoera berrira moldatzen saiatzen ari zen hiritarrena (ekialdea mendebaldearen arauetara makurtu beharra, langabezia tasa altua, ekialdekoen pobreza mendebaldekoekin alderatuta, etorkin kopuru handia). Garai hartan eraso xenofobo ugari eta larriak jazo ziren Alemaniako hainbat lekutan.\nObra honek 1994an Oscarra jaso zuen, film labur onenari.\nTags: pepe danquart\nOne Comment → “Schwarzfahrer – Pepe Danquart”\nArraza beltzeko gazteak bidaia-txartela irensten dio emakume edadetuari, eraso horien aurrean hainbatek berba eta irainak irentsi behar izan dituzten moduan.\nEmakumearen gordintasunak izan du erantzunik.